Ўзбекистон халқаро ислом академиясида “Устоз-шогирд” мактаби анъанаси ҳам яхши йўлга қўйилган. Жумладан, Мумтоз шарқ филологияси факультетида профессор-ўқитувчиларга талабалар бириктирилган бўлиб, ҳар бир талабага алоҳида мавзулар берилган. Талабалар мавзулар бўйича олдиндан мустақил шуғулланиб, устозлари билан илмий бахслар олиб борадилар. Кафедра ўқитувчилари гуруҳ фаоллари иштирокида тайёрлаган ижодий ишларини тақдимотини ўтказадилар.\nАкадемия профессорлари А.Исажонов, Ж.Тошқулов, доцентлар М.Қаххорова ва Ҳ.Тўйчиева сингари малакали ва тажрибали устозлар талабаларга ўзлари таълим берадиган фанлардан индивидуал равишда билим ва кўникмаларини беминнат бериб келмоқдалар.\nМоҳир таржимон, “Шарқ филологияси” кафедраси катта ўқитувчиси Б.Ибрагимов талабаларга таржимонлик сир-асрорларини ўргатмоқда.\n“Устоз-шогирд” мактаби анъанаси бўйича “Ислом иқтисодиёти ва молияси, зиёрат туризми” кафедраси мудири З.Содиқов шогирди – “Жаҳон иқтисодиёти ва халқаро иқтисодий муносабатлар” таълим йўналиши 4-курс талабаси Дилшод Хамидов умумий 308 балл жамлаб республикада фахрли биринчи ўринни эгаллади.\n“Диншунослик” таълим йўналиши бўйича диншунос олим\nД. Рахимжоновнинг шогирди, 4-босқич талабаси Нажмиддин Ҳафизов умумий 329,5 балл тўплаб республикада биринчи ўринни эгаллади.


Ўзбекистон енгил атлетикадан 2та олтин ва 1та бронза медални қўлга киритди - 28.08.2021, Sputnik Ўзбекистон\nЎзбекистон енгил атлетикадан 2та олтин ва 1та бронза медални қўлга киритди. 28.08.2021, Sputnik Ўзбекистон\nТОШКЕНТ, 28 авг — Sputnik. Токиода ўтаётган Паралимпия ўйинларида Ўзбекистон спортчилари енгил атлетикадан 2та олтин ва 1та бронза медални қўлга киритди.Пара енгил атлетиканинг найза улоқтириш турида F13 классида ўзбекистонлик Нозима Қаюмова 42,59 метр натижа билан биринчи бўлди ва икки карра Паралимпия чемпионига айланди. Нозима Рио-2016да ҳам олтин медални қўлга киритганди.Диск улоқтириш спорт турида F57 классида Моҳигул Ҳамдамова ҳам чемпион бўлди. У 31,46 метр натижа билан 1-ўринни эгаллади.Эркаклар ўртасида F12 классида ядро улоқтириш бўйича финалда қатнашган Элбек Султонов эса 15,94 метр натижа билан бронза медалига сазовор бўлди.Ўзбекистон ҳисобидаги медаллар сони 6тага (3та олтин, 1та кумуш, 2та бронза) етди. Бунгача пара сузувчи Исломбек Асланов бронза, узунликка сакрашда Асила Мирзаёрова кумуш, дзюдочи Учқун Қуронбоев олтин медални қўлга киритганди.Ўзбекистон умумжамоа ҳисобида 12-ўринга кўтарилди.\n© Sputnik / Евгений Биятов / Фотобанкка ўтишЗолотая медаль на XXXII летних Олимпийских играх в Токио,\nЎзбекистон енгил атлетикадан 2та олтин ва 1та бронза медални қўлга киритди.\nТОШКЕНТ, 28 авг — Sputnik. Токиода ўтаётган Паралимпия ўйинларида Ўзбекистон спортчилари енгил атлетикадан 2та олтин ва 1та бронза медални қўлга киритди.\nПара енгил атлетиканинг найза улоқтириш турида F13 классида ўзбекистонлик Нозима Қаюмова 42,59 метр натижа билан биринчи бўлди ва икки карра Паралимпия чемпионига айланди. Нозима Рио-2016да ҳам олтин медални қўлга киритганди.\n© Национальный олимпийский комитет УзбекистанаНозимахон Каюмова\nДиск улоқтириш спорт турида F57 классида Моҳигул Ҳамдамова ҳам чемпион бўлди. У 31,46 метр натижа билан 1-ўринни эгаллади.\n© Национальный олимпийский комитет УзбекистанаМохигул Хамдамова\nЭркаклар ўртасида F12 классида ядро улоқтириш бўйича финалда қатнашган Элбек Султонов эса 15,94 метр натижа билан бронза медалига сазовор бўлди.\n© Национальный олимпийский комитет УзбекистанаЭлбек Султонов\nЎзбекистон ҳисобидаги медаллар сони 6тага (3та олтин, 1та кумуш, 2та бронза) етди. Бунгача пара сузувчи Исломбек Асланов бронза, узунликка сакрашда Асила Мирзаёрова кумуш, дзюдочи Учқун Қуронбоев олтин медални қўлга киритганди.\nЎзбекистон умумжамоа ҳисобида 12-ўринга кўтарилди.


Kutubxona - Shukur Xolmirzayev. Ahad Mirzo yigʻladi (hikoya) / Kiril\nSiz shu sahifadasiz: Shukur Xolmirzayev. Ahad Mirzo yigʻladi (hikoya) / Kiril\nАсар номи Аҳад Мирзо йиғлади (ҳикоя)\nАҳад Мирзо йиғлади (ҳикоя)\nШунда орқасидан булдозерини ҳайдаб, ўзидан синф кейин ўнинчини битирган механизатор Ғолиб келиб қолди.\n— Ўзим-ку биламан. Лекин нима учундир эътибор қилмаганман-да! — деди Аҳад Мирзо. — Ҳар ҳолда бу қабрнинг бу ерда ёлғиз туриши яхши эмас... биласизми, ука, бу бекорга тиккайиб турибди деб ўйлайсизми? Қаранг, атрофи девор билан ўралган. Туғиям бор, туғи! Ҳозир текширамиз. Қани, тушинг сиз ҳам пастга... Мана, мана муни кўринг! Бу тошни кўринг. Устига ёғ тўкилган, мана, гугурт чўплари, бу ерда чироқ ёқилган... Вот масала!\n— Э, қаршимисиз, Ғолиббой?! Менга маслаҳат бериш ўрнига бу қабрнинг ёнини оласизми? Ким билади, балки бу бир шайхнинг мозоридир? Балки бир эшоннинг, мулланинг қабридир? Бўлиши мумкинми. Жуда мумкин-да! Шунақа...\n— Бўпти, мен бетараф! — деди Ғолиб ва булдозерини жилдирди.\n— Эсингиз жойидами, мен қаердан билай! Битта-синики бордир-да... Бир йилда ҳам кўзим тушмайди бунга.\n— Ёлғон айтасан, ёлғон! Кўзингдан билиб турибман... Бўлмасам, бузамиз деганимда, нимага хўп демадинг? Йўқ, ука, чучварани хом санама... Мен нимагадир эътибор қилмаганман-а! Лекин сен... сен эмас, энанг ҳам, отанг ҳам, бобонг ҳам биласизлар бунинг тарихини! Бундаги чироқни энанг ёқмаганига мени қандай қилиб ишонтироласан? Ёки бўлмасам, шу ердан отанг ўтаётганда, фотиҳа ўқимаганига кимни кафил қилоласан?! А? Ана шундай! Мени алдай олмайсан!\n— Кечирасиз, ака. Сизнинг гапларингиз рост... Ота-онанг бу ерга келиб, илми-амал қилади деганингиз, лекин ёлғон! Шу гапни отам эшитса, сизни ёмон хафа қилади. У фронтовик, пенсионер! Ўзлари пионерларга муллаларни, эшонларни ёмонлаб юради. Биларсиз. Энам ҳам шунинг бири. У овқатни еб, дастурхонга фотиҳа ўқишни ҳам билмайди... Билмайди! Буни ўзиям исботлаб беради. Хоҳлаган жойингизга чақиртиринг! Майли.. Лекин битта гапингиз рост, биз буни кимнинг қабри эканлигини биламиз. — Ғолиб тилига келган гапни қайтармади: — Битта мусофир ўтган вақтида. Афғоними, эронми бўлган. Уни одамлар сазойи қилган, шу ерда ўлган, шу ерга кўмишган уни! — Ғолиб шунақа бир муҳожирни инқилоб арафасида тошбўрон қилингани ҳақидаги ҳикояни отасидан эшитган эди. Ҳозир уни айтар экан, ўша мусофирнинг қабри шу эканига энди ўзи ҳам гумон қилмаи давом этди: — бечоранинг нима учун сазойи қилингани ҳам маълум ака. Битта Нарзи деган кампир бўлар экан-да, кими йўқ, бировларнинг кирини ювиб бериб, тирикчилик қиларкан. Ўша афғони ҳам уст-бошини ювдираркан. Буни бир эшон билиб қопти, қараса, кечқурун хорижий одам Нарзи холанинг уйидан чиқиб келяпти. Эшон ўлгур айюҳаннос солибди: «О, мусулмонлар, нас чикди, нас! Юзини кўрманглар!» деб. Кейин, одамларни биласиз, кўр бўлган у вақтлар, дарров ёпирилиб келиб, бечорани тош билан ура кетибди. Шу, ака! — Шунда Ғолиб, бу ўжар йигит суриштириб кетса, сўзи ёлғон чиқмасин учун яна бир ҳикоя айтди: — Лекин, Аҳад ака, яна бир гап ҳам эшитганман, қизил аскарнинг гўри дейишади буни. Ишонмайсизми? Ўзингиз биласиз... Ана, анави тоғнинг тили бўлса гапирсин... Қишлоқни қизиллар эгаллаб олганда, отларига емиш топишолмаган. Шунда бировдан Етим чўққи остида буғдой бор, босмачи кўмиб қўйибди, деган гапни эшитишган. Кейин, боришган. Лекин бундан босмачилар хабар топган экан, тоғнинг орқасига ўтиб, тепадан келишган. Ў, биласизми, тепанинг орқасида қор қалин! Босмачилар у ёқдаги чорвадорларнинг ерга тўшаб қўйган кигизи борми, гилами борми, ҳаммасини олиб, қорга тўшаб, кейин шунинг устидан юриб келишган. Кейин қизилларни отиб ташлаган. Шунда улардан биттаси аравани олиб қочган дейишади. Шу ерга етганда, босмачи орқадан етиб келиб, отиб ташлаган. Ишонмаяпсизми? Биласизми, мен ҳам бу гапларга унча ишонмайман, Аҳад ака. Хўп, энди мен кетай!..\nЯна нечта баҳона тўқий! Ким билади, бу кимнинг қаери! Лекин... бир кампир шу ерда ис чиқарганини кўрганман.\n— Э, Зиннат момо бор-ку... Унинг гапи тўғри эди: Зиннат кампир шу қабр бошига гоҳо келиб ис чиқариб, чироқ ёқиб кетарди.\nУ эрталабоқ нонуштани қилиб-қилмай, кампирнинг ҳовлисига борди. Кампир ўтган йили қазо қилган опасининг чироғини ёқиб ўтирарди, бир неча товуғи, бир лайча ити, алмисокдан қолган чархи, урчуғи ва опадан мерос қолган икки уй, бир айвонли иморатдан бўлак нарсаси йўқ... унинг... ўзидан бўлак кишиси ҳам йўқ эди. Айтишларича, вақтида кўп серфарзанд бўлган, сўнг уларни бир кечада босмачилар сўйиб кетган. Опа-сингил оҳ-воҳ деб қолишган.\n— Вой, болам, ахир мундай ўтиринг! Қани, сўранг, ўзимам зерикиб ўтирибман. Қаригандан кейин одамларга ёқмай қолар экансан...\n— Улар... ҳа, бу нима учун сизга керак бўлди, болам? Бир гап борми. Ҳе, бир замонлар шундай гаплар бўлгич эди. А?\n— Уф... болам, — чуқур хўрсинди Зиннат буви. Ахир, қаранг энди, қанча йиллар ўтиб кетди. Су азон айтадиган мезананинг бузилганида мен келинчак эдим.\n— Демак, жавоб беришни истамайсиз. Хўп, буни эътиборга оламиз. Энди... сизга бошқа бир савол: анави йўлда бир қабр бор-ку, устида туғиям бор. Ўшаниг нима учун вақт-бевақт зиёрат қилиб келасиз? А?\n— А? Уними, — деди-да, кўзига ёш олди: — Шуниям кўп кўрдингизми, болам? — бирдан овозини кўтарди: — Ахир, мен нима қилай? Кимга сиғинай,» кимга топинай? Мен билан опамни олиб кетишгандан кейин ўликларни кўмишган экан. Биз ўзимизни билмай қолганмиз! Шунда отиш, тутишнинг ҳисоби йўқ эди. Қаерга кўмган, ким билади! Сўраб-суриштириб ҳам биололмадик... Кейин, бир одам сен айтган қабрни кўрсатди... Мен ҳам ноилож шунга бордим. Шундан бери ҳар сешанба чироқ ёқиб келаман, арвоҳлари шод бўлсин дейман-да.\n— Арвоҳлар... Арвоҳгаям ишонасизми-а?\n— Болам, мен айтдим-ку, чиқартириб оттирмайсанми қўлингдан келса! Тўхта, нимага мени сўроқ қиласан? Ким бўлдинг сен ўзи? Э, одам деганниям мунча қийнайдими! Бор-э, нима...\n— Энди у.. ким бўлсаям, — кампир бўғилди, — ким бўлсаям... менинг жигарларим!\nАҳад Мирзо бу масала билан тўрт кун шуғулланиб, бирор натижа чиқара олмади: биров қабрда ётганни босмачи деди, биров қизил аскар деди, бошқаси уни мусофирга чиқарди, яна бири шаҳид, деб туриб олди...\nОхири Аҳад Мирзо шу хулосага келди. Агар бу ерда қизил аскар ёхуд бизнинг одамлардан биронтаси ётганида эди, қабр бу аҳволда бўлмас, унга бошқача тус берилган бўлар эди. Аҳад Мирзо қишлоқ четидаги қабристонда минг-минг ўликларнинг ҳам гўри шу гўрдан фарқ қилмаслигини билса ҳам шу фикрда туриб олди... «Яхши эмас, бунинг тарбиявий ишимизга зарари бор!» деб, уни буздириб, текислатишга қарор қилди.\n— Бузмай ҳам кўр! Туш булдозердан бўлмасам!\n— Тушмайман, буни сиз берганингиз йўқ... Хўп, мана тушаман! Бузсангиз ўзингиз бузинг, мен бузмайман. Ҳой, инсон, бунинг нима зарари бор сизга? Бу ерда ётган ахир... одам. Ким билади энди у... ким бўлган. Бу билан нима топасиз?\n— Бу билан биз кўп нарсага эришамиз! — кўтарилиб кетди Аҳад Мирзо. — Мен учун жуда катта проблема туғилди, укам! Мен бутун қишлоқни айланиб шундай қабрларни топишга аҳд қилдим! Барини текислатаман! Токи, булар ҳақида ҳар хил афсоналар юрмасин ҳамда ҳеч ким келиб, чироқ ёқмасин, сиғинмасин, билдингизми?! Яна янги замон одами бу... Биляпсизми, бу ишнинг қанчалик катта аҳамияти бор! Биз шу билан халқнинг, яъни баъзи бирларнинг онгида сақланган энг сўнгги... эскилик, дин қолдиқларини ҳам чиқариб — супуриб ташлаймиз!\nҒолиб бир нафас ўйлаб турди-да, пастга сакраб тушди. Аҳад Мирзо рулга ўтириб, булдозерни бир амаллаб юргизди, унинг сургичини ҳам бир амаллаб туширди ва қабрга қаратиб ҳайдади. Уни бузиб-суриб ўтаркан, алланечук бир титради ҳам, лекин буни билдирмай, яна орқага қайтмоқчи бўлди, эплолмади. Қабрнинг лаҳади очилиб қолди.\n— Келишдик... — Ғолиб ўкинч билан қабр бошига келди, чўнқайиб тикилди ва унда ҳеч қандай инсон суягини кўрмади. Ҳайрон бўлиб, пастроққа ҳам тушди, ҳеч нарса йўқ эди. «Ҳар ҳолда яхши иш бўлмади», деб йўлга чикди.\nАҳад Мирзо бу маросимни ҳам кузатиб юриб, яна хийла проблемалар топди: нимага кампирнинг тобутини кўтаргани шунча одам талпинади? Нега улар гўрга тупроқ ташлагани шошади? А, одамларда диннинг таъсири зўр экан... Вот масала қаерда! Қабр бошида фотиҳа ўқишди-я? Оббо... Анави ўқитувчи ҳам бор эди, агроном ҳам! Гаплашамиз, гаплашиб қўямиз ҳали улар билан... Шу савия билан мактабда дарс беради-я! Бири халққа бошчилик қилади! Кўрамиз... Райкомга кираман! Яна бир оз факт тўплай!\nБир куни Аҳад Мирзо ҳаваскорлар контсертидан кеч чикди. Одам жуда гавжум эди. Кўчани кесиб ўтиб, чойхонага кирди. Чолларнинг суҳбатига қулоқ солиб ўтирди. Сўнг уйига йўл олди. Аҳад Мирзо Ғолиб билан бўлиб ўтган ўша суҳбатдан кейин, уни эслаганда кулса ҳам, барибир қабрни бузаётган маҳалида сескангандек сесканиб кетар, буни бировга асло билдиргиси келмас эди.\n— Энажон! — Ўзини олдинга отди, йиқилди, ўрмалади...\nСекретар диққат билан қулоқ солгач, кулди:\n— Ихтиёр ўзингизда, — деди секретар.\n— Ахир... Лекин мен ҳам охирги сўзимни айтай, — Аавом этди Аҳад Мирзо. — Худо бор экан, эшон, мулла, муфтиларда гап кўп экан, ўртоқ...\n— Сиз айнабсиз, — деди секретар.\n"http://www.kutubxona.com/wiki/index.php?title=Shukur_Xolmirzayev._Ahad_Mirzo_yigʻladi_(hikoya)_/_Kiril&oldid=13155" dan olindi


Соғлом қариш учун 5 тавсия саломатликни сақлаш учун 30 ёшгача нима қилиш керак 19-09-2021, 11:23 | Zamin.uz\nЁш ўтганидан кейин саломатликда муаммолар кузатилмаслиги учун нималарга эътибор бериш кераклиги ҳақида юрак-қон томир касалликлари бўйича жарроҳ Сегей Волковнинг тавсияларини эътиборингизга ҳавола қиламиз.\nМунтазам равишда шифокор кўригидан ўтиш\nЁшлар шифокорга камдан кам ҳолларда, масалан, шамоллаш мавсуми бошлангандагина мурожаат қилишни афзал билади. Аммо саломатликни узоқ вақт сақлаш учун йилда бир марта комплекс профилактик кўрикдан ўтиш керак. Оилавий шифокор сизга қандай текширувлардан ўтиш кераклиги ҳақида маълумот бериб ўтади.\nКам ҳаракатлилик — XXI асрнинг асосий муаммоларидан бири. Офисда ишлаш, автомобилдан фойдаланиш ва лифтда юқорига кўтарилиш — буларнинг ҳеч бири жисмоний фаолликнинг ўрнини боса олмайди. Кун бўйи компьютер экранига тикилиб ўтириш ва кечаси уйга қайтганда чарчоқни чиқариш учун ётиш организмга ёқмаслиги аниқ.\nШу сабаб ҳам имкони топилди дегунча фаол бўлишга ҳаракат қилиш, масалан, сайрга чиқиш мумкин. Бунинг учун 10 минг қадам юришингиз шарт эмас. 2019 йилда эълон қилинган тадқиқотда ҳатто 4500 қадам юриш ҳам асосий касалликлар сабаб кузатилиши мумкин бўлган ўлим хавфини 41 фоизга камайтириши аниқланган. Ҳар кейинги 1000 қадам эса яна 15 бунга 15 фоиз қўшади. 7500 қадамдан кейин ҳеч қандай қўшимча бонус аниқланмаган: 8000 ва 9000 қадам 7500 қадамдаги натижадан фарқ қилмаган.\nСайр қилишдан ташқари, хоҳишингизга қараб қўшимча жисмоний фаолликни ҳам танланг. Югуриш, теннис ўйнаш, сузиш, рақс тушиш билан шуғулланинг. Сезиларли натижа учун ҳафта давомида 2,5-5 соат вақт ажратиш керак бўлади. Бундай машқлар юрак-қон томирларни мустаҳкамлайди — ушбу тизимда муаммо бўлмаса, қолган аъзо ва тизимларда ҳам ҳаммаси яхши бўлади.\nОвқатланишингизга эътиборли бўлинг\nСаломатлик ҳақида гап кетганда, овқатланиш ҳам муҳим рол ўйнашини ёддан чиқармаслик керак. Семириш эндокрин ва юрак-қон томир тизимига салбий таъсир қилади, атеросклероз ва юракнинг ишемик касалликлари хавфини орттиради. Бунга вақт топа олмасдан буюртма бериб ёғли овқат ва дўкондаги яримтайёр маҳсулотларнинг калорияга бой экани сабаб бўлади. Шакар, туз ва трансёғларнинг ҳаддан ортиғи организмга ёқмаслиги аниқ. Шу боис ҳам фастфуд ва бошқа зарарли таомлардан тийилинг, рационингизда туз 1 чой қошиқдан кўп бўлмасин. Таомномангизда сабзавот, қон томирларга ижобий таъсир қилиб, атеросклероз ривожланишининг олдини оладиган омега-3 ёғ кислотасига бой балиқ маҳсулотлари бўлишига эътибор қаратинг.\nҲордиқ чиқаришни ҳам унутманг\nКун давомида иш, ўқиш ва оилавий муаммолар билан банд бўлиш нафақат жисмоний, балки руҳий саломатлик ва иммунитетга ҳам таъсир қиладиган сурункали стрессга сабаб бўлиши мумкин. Турли салбий оқибатларнинг олдини олиш ва асабийлашмаслик учун вақтингизни табиат қўйнида ўтказишга ҳаракат қилинг, медитация билан шуғулланинг, қолаверса, тиниқиб ухлашни канда қилманг. Уйқунинг бироз етишмаслиги ҳам депрессия, иккинчи турдаги қандли диабет ва юракнинг ишемик касалликлари хавфининг ортишига сабаб бўлиши мумкинлигини ёддан чиқарманг.\nЗарар келтирадиган ҳар қандай одатга ўз вақтида нуқта қўйиш керак. Биргина сигарет туфайли қон томирларда 1 соат давомида спазм кузатилиши, спиртли ичимликларни ҳаддан ортиқ истеъмол қилиш эса аритмия ва инсультнинг пайдо бўлиш хавфини ортишига олиб келиши мумкин. “Замин” янгиликларини “Одноклассники”да кузатиб боринг\nЯнгиликлар » Ҳаёт тарзи » Соғлом қариш учун 5 тавсия: саломатликни сақлаш учун 30 ёшгача нима қилиш керак?


Huquqburch.Uz - Ҳафталик медиа марафон ҳақида\nКоррупцияга қарши курашиш бўйича республика идоралараро комиссияси томонидан Европада хавфсизлик ва ҳамкорлик ташкилотининг лойиҳалар Координатори, БМТ НЖҚКБ Минтақавий вакиллиги, БМТ Тараққиёт Дастури ва Халқаро нодавлат ташкилоти «Минтақавий мулоқот»и билан ҳамкорликда жорий йилнинг 9-14 декабрь кунлари Халқаро коррупцияга қарши курашиш кунига бағишланган «Ҳафталик медиа марафон»режалаштирилган.\n«Ҳафталик медиа марафон» доирасида ўтказиладиган барча тадбирлар давлат хизматчиларининг коррупцияга қарши ҳуқуқий маданиятини ҳамда аҳоли орасида коррупцияга нисбатан муросасиз муносабатни шакллантиришга қаратилган.\nТадбирлар дипломатик корпус ва халқаро ташкилотлар, фуқаролик жамияти институтлари ва оммавий ахборот воситалари вакиллари, шунингдек, вазирлик ва идоралар раҳбарлари иштирокида ўтказилиши режалаштирилган.\n«Ҳафталик медиа марафон» доирасида:\n– «Ёшлар коррупцияга қарши» республика кўрик танлови доирасида коллеж (лицей) ўқувчилари ва олий таълим муассасалари талабаларининг ижодий ишлари кўргазмаси (10 декабрь, «Ёшлар ижод саройи»);\n– «Ўзбекистоннинг коррупцияга қарши сиёсатини амалга оширишда халқаро хамкорлик» мавзусидаги медиа брифинг (10 декабрь куни «Ёшлар ижод саройи»да);\n– «Аҳоли орасида коррупцияга нисбатан муросасиз муносабатни шакллантиришда оммавий ахборот воситаларининг роли» мавзусида семинар\n(11 декабрь куни Журналистика ва оммавий коммуникациялар университетида);\n– ҳуқуқни муҳофаза қилувчи органлар ходимлари ва Республика идоралараро комиссияси аъзолари учун «Ўзбекистонда коррупцияга қарши курашиш ва коррупцияга қарши ислоҳотларни қўллаб-қувватлаш» мавзусида тренинг (12 декабрь куни Бош прокуратура Академиясида);\n– халқаро экспертлар иштирокида «Ўзбекистон Республикасида\n2018 йилда амалга оширилган коррупцияга қарши ислоҳотлар: ютуқлар ва устувор вазифалар» мавзусида халқаро конференция (13 декабрь куни «Интерконтинентал» меҳмонхонасида);\n– «Ўзбекистон Республикасида 2018 йилда амалга оширилган коррупцияга қарши ислоҳотлар: ютуқлар ва устувор вазифалар» мавзусида медиа форум\n(14 декабрь куни «Ёшлар» пресс-клубида);\n– «Ёшлар коррупцияга қарши» республика кўрик танловининг ғолиб ва совриндорларини тақдирлаш маросими (14 декабрь куни «Ёшлар» пресс-клубида) ўтказилиши режалаштирилган.\nТадбирларда халқаро экспертлардан А.Тимилсин (Сингапур), А.Арутюнова (Сингапур), И.Котетишвили (Туркия), Я.Стрельченок (Латвия), К.Поликарски (Австрия) ва Г.Клеменчичлар (Словения) иштирок этади.


Наҳотки, интернетдан бошқа барча ОАВ ўз фаолиятини якунласа? » Sangzor.uz - Инновацион ахборот портали\nSangzor.uz » Жамият » Наҳотки, интернетдан бошқа барча ОАВ ўз фаолиятини якунласа?\nАмерикалик шоир ва эссеист Джон Барлоу “Шаробни хумсиз сотиш : Глобал Тармоқдаги онг иқтисодиёти” номли изланишида шундай ёзади : “Ахборот предмет эмас, жараён, ҳаракатдир. У ҳаракатга келганда кучли жараёнлар бошланади”. Дарҳақиқат, бугунги кунда ахборот газеталар саҳифасидагина акс этган материал, мақола эмас. У ижтимоий тармоқлар, интернетнинг чексиз тўрларида миллионлаб одамлар онгига таъсир этувчи жараёндир.\nБугун ахборот муаллиф ёзиб бўлгандан кейин якунланадиган ижод намунаси эмас. Ахборот замонавий технологиялар ёрдамида ижтимоий, сиёсий таъсирга эга кучли жараёнга айланди. Айнан ахборот нима? деган саволга жавоб берадиган, “жозибали”,“мўъжизали” каби тавсифланадиган предмет эмас, балки нима учун?, нима сабабдан? қандай қилиб? каби минглаб саволларга жавоб берувчи, ҳақиқатни ошкор этувчи, барчани фаолликка ундовчи жараён, фаол ҳаракатдир. ОАВ эволюциясини кузатар эканмиз, ўтган асрда бош ахборот воситалари бўлган телевидение, радио, матбуот сафига бугунги кунда интернет журналистикаси, ижтимоий тармоқлар ҳамда блог журналистикаси ҳам кириб келди. Яъни, янги замонавий техник имкониятлар билан шаклланган журналистика кўринишлари интерактив журналистика тараққий этишига замин ҳозирлади. Айнан интерактив имкониятлар туфайли интернет оммалашди. Интерактив жараёнларда аудитория ахборот истеъмолчисидан — ҳаммуалифлик даражасига кўтарилди. Аудитория вакиллари эркин фикр билдирмоқда. Оддий инсонлар ўз сўзини айтмоқда. ОАВ пропаганда воситаси эмас, аудитория минбарига айланди.\nБу жараённинг яна бир хусусияти бор – босма нашрлар ўз мухлисини йўқотишни бошлади. Аудитория мутолаа қилишдан кўра, ўз фикрини баён қилишга, баҳслашишга, “сэлфи қилиб” ўзини намойиш қилишга кўпроқ қизиқиб қолди. Оддий одамлар йиллар давомида тарғибот машинасининг таъсир доираси бўлишдан чарчашди. Улар ўз фикрини баралла айтишни исташяпти. Йиллар давомида“жаннатдан хабарлар”дан тўйган аудитория ҳақиқатни эшитишни, танқидий материалларни ўқишни, ўз фикрини эркин баён қилишни истайди.\nАна шундай жараёнда китоб ўқимайдиган авлод вояга етди. Технологик жараёнларни яхши ўзлаштирган, дунёқараши кенг, ўз фикрини бемалол ифода қила оладиган, коммуникацияга тез кириша биладиган бу авлод – афсуски, газета ўқимайди, радио эшитмайди... Фақат интернет орқали ахборот олади. Интернетда мақола ўқийди, аудио эшитади, видео кўради ва...ўзи ҳам яратади. Ўзи блог юритади, ўзи расмга олади, фото ва видео съёмкаларни амалга оширади, монтажини қилади. Журналистика халқчиллашиб, оммалашди. Ахборотни қўлида мобил қурилмаси бўлган ҳар ким ярата оляпти. Бутун дунёда, журналистика илмида фуқаролик журналистикаси пайдо бўлди ва кенг тарқалди.\nМазкур жараёнлар босма матбуотга салбий таъсир кўрсатди. Мобил қурилмадаги мулоқотга кўниккан одамлар газеталар ўқимай қўйишди. Юртимизда аксарият газеталар ўз фаолиятини тугатишди, баъзилари ёпилиш арафасида турибди. Масалан, неча йиллик тарихга эга бўлган “Ўзбекистон матбуоти”, “Муштум” журналлари чоп этилмаяпти. Кўпчилик газеталар инқироз арафасида туришибди. Обуна масаласи муаммо бўлгандан кейин ҳатто “Маърифат” газетаси ҳам мураккаб шароитда. Икки ёки уч ойда бир чиқадиган илмий нашрлар ҳам ўзини — ўзи қоплашга қийналишяпти. Интернет пайдо бўлгунга қадар ҳар бир хонадонда “Саодат”, “Фан ва турмуш”, “Ғунча”, “Гулхан” журналлари мутолаа қилинган. Ҳозирда камдан- кам хонадонларда газета, журналларга обуна бўлишади. Кўпчилик ахборотни асосан мобиль қурилма, интернет сайтлари орқали излайди.\nҲа,технологик имкониятларнинг оммалашуви замонга мослашмаган анъанавий медиани иқтисодий таназзулга олиб келди. “Газета, умуман босма нашрларнинг келажаги йўқ”, “ҳеч ким энди газета ўқимайди” каби мулоҳазалар кўпайди. Илмий назарий жиҳатдан бу ҳали бошланиши. Навбат, радио ва телевидениега ҳам келиши мумкин. Шундай бўлиши мумкинми?\nЖаҳон, хусусан, Ғарб тажрибасининг кўрсатишича, вақт ўтиб, анъанавий, босма нашрларга қизиқиш ортади. Яъни, анъанавий медиа билан замонавий медиа бир-бирларини инкор этмай, тўлдириб келади. Бунинг учун анъанавий медиа рақамли технологиялар шаклида синтезлашиши керак. Бир мисол келтирсак, телевидение пайдо бўлгандан кейин,театр келажаги ҳақида турли фикрлар билдирилди. Аммо вақт ўтиб ҳам, театр санъатдаги ўз ўрнини сақлаб қола олди. Фақат бир қисм томошабинларини йўқотди. Ҳақиқий мухлислар театрга боришга вақт ва маблағ топди. ТВ арзон, қулай, ҳаммабоп. Узоқ давом этувчи “совун кўпиги”дек сериаллардан чарчаган зиёлилар –ҳақиқий санъатни, театрни соғинишди. Жонли ижро, жонли кўз ёшлар, импровизация қадрлайдиган зиёли қатлам театрни унутмади, театрдан узоқлашмади. Театр ўз мавқеини сақлаб қолди. Ўтган давр мобайнида шуни кузатдик, телевидение театр ўрнини боса олмади. Театр билан телевидение бир-бирини тўлдириб келмоқда. Спектакллар телевидение орқали намойиш қилинади. Янги саҳна асарлари эфирда реклама қилинади. Телевидениеда машҳурликка эришган, тўйларда тирикчилик қилган актёрлар театрда маҳоратларини сайқаллашди.\nАна шу эволюцион тажрибага асосланиб, замонавий тенденцияга кўра, интернет, ижтимоий тармоқлар матбуотнинг ўрнини боса олмайди. Сифатли матбуот ўз ўрнини йўқотмайди. Фақат янги технологиялар орқали бир оз замонавийлашиш керак. Театр эфирдаги рекламаси орқали мухлисларини жалб қилгани каби веб саҳифалари, ижтимоий тармоқлардаги версиялари, интернет сайтлари билан газета ўз аудиториясини шакллантириши керак. Бу замон талаби. Бу давр талаби. Интернет, ижтимоий тармоқлар, матбуот бир- бирини инкор қилмай, ўзаро тўлдириб келади.\nОддий мисол. Россияда чоп этиладиган “Аргументы и факты” газетасини олайлик. Бу босма нашр ҳануз, ҳатто, Ўзбекистонда (!) ҳам ўз мухлисларига эга. “АиФ” нинг интернет сайти, мобиль иловаси аудиторияга тақдим этилади. Таҳлил қиладиган бўлсак, мазкур газета ўқувчи учун рақобат жангига кириб интернет ва ижтимоий тармоқларда ҳам ўз версиясини яратди. Замонавий мультимедиавий шаклларини ишлаб чиқди. Газета, радио, телевидениенинг хусусиятларини жамлаган мультимедиа журналистика талабларига кўра, бу газета мавзу ва аудитория қамровига кўра ихтисослашган, сиёсат, спорт, тиббиёт каби йўналишларга эга. Ихтисослашув сайтдаги рукнларида ҳам, алоҳида телеграмм каналларида ҳам акс этган.\nОАВ учун ихтисослашув ниҳоятда муҳим жараён. Чунки ҳар бир медиа мақсадли аудиторияси учун хизмат қилади. Мақсадли аудиториясини ўрганиш жаҳон тажрибасига эга медиахолдингларда яхши йўлга қўйилган. Оддий мисол,BBCнинг ўзбек аудиторияси учун радиоси ҳам, интернет сайти ҳам мавжуд. Сайтда ҳам аудио, ҳам видео, ҳам матн шаклидаги материаллар берилади. Ҳозир бу каналнинг мазмуни эмас, балки эфир шакли ҳақида сўз юритар эканмиз, мақсадли аудитория учун эфир шаклларига эътибор қаратиш заруратини таъкидлаб ўтиш керак. Жамият манфаатлари учун хизмат қилишни ўз олдига мақсад қилиб қўйган BBCдасоҳага йўналтирилган ихтисослашув ҳам кузатилади. Масалан, географияга оид теледастурлари бугунги кунда бутун дунёда ўз мухлисларига эга. Кўпчилик янгиликлар журналистикаси намоёндаси деб биладиган бу компания мақсадли аудиториясини ҳар кунлик, ҳар соатлик мониторингини олиб боради. Бу изланиш натижалари амалий фаолиятида акс этади.\nЮртимизда ҳам замон талабига кўра фаолият юритаётган босма нашрлар мавжуд. Имкониятлари кенг бўлган марказий нашрлар қаторида янги босма нашрлар ҳам ўз ўқувчисига эга бўлмоқда. Масалан, “Болалар адабиёти” журналини мисол тариқасида олайлик. Ҳар бир журнал сонига илова тариқасида журналда чоп этилган материалларнинг аудиоси ёзилган диск ҳам ишлаб чиқиляпти. Китоб ўқишга қизиқмаган ўқувчи аудио орқали ҳикояни тинглаб қизиққач, журнални ҳам варақлай бошлайди. Қайта -қайта тинглаш билан шеърлар ёд олинади. Чиройли расмлар билан журналнинг безатилиши ёш китобхонни ўзига жалб қилади.\nБосма нашрларга қўйиладиган талаблар бўйича юқорида мультимедиавийлик(сайт, мобил иловалардаги версиялар)ни ҳамда ихтисослашувни санаб ўтгандик. Мазкур “Болалар адабиёти” журнали орқали яна бир талаб — чиройли, замонавий дизайннинг зарурати ҳам мавжудлигини айтиб ўтиш керак. 3D,HD каби замонавий техник имкониятлар билан “эркаланиб кетган” томошабин учун креатив, ноодатий, ёрқин ва ўзига хос дизайн керак. Медиабозор шароитида газета -маҳсулот, ўқувчи -ҳаридорга айланди. Бозорда “оп қолинг, кепқолинг” деб сотувчи харидорни чақирса, газеталар босма, интернет, мобиль версияларининг замонавий дизайни билан ўз ўқувчиларини жалб қилади.\nЗамон талаблари газета ходимлари штатини кенгайтиришни ҳам талаб этади. СММ бўйича мутахассис, дизайнер, видеони ҳам, фотони ҳам олишни биладиган мутахассис каби штат бирликлари керак. Бош муҳаррирлар фақат газета мазмуни, мақолалар мавзусини таҳрир қила оладиган яхши мутахассис бўлиши билан бирга медиамаркетинг бўйича ҳам маълумотга эга бўлишлари зарур. Ёки маркетолог, менежер, продюссёр каби ходимларни ҳам ишга жалб қилишга тўғри келади.\nАхборот яхши ишланган, мукаммал предмет эмас, у доимий ҳаракат, ўзига хос жараёндир. Албатта, интернет ва мобил қурилмалардан чарчаган аудитория эртами, кечми сифатли матбуотга қизиқиб қолади. Муштарийлар: “Ўзимизни, жонажон газеталаримизни ўқишга нима етсин? Шу, интернетни ўқиб кўзим оғриб кетди” деб, газета, журнал, китоб ўқийдиган, уларга обуна бўладиган вақтлар ҳам келади. Фақат бунда сифатли, холис, ишончли ва долзарб масалаларни кун тартибига қўя олган босма нашрларгина ўз мухлисларини топа олади.


Алишер Узоқов «The cover up» лойиҳаси энг сўнгги ўринга тушиб кетганини тан олди! - 10 Мая 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nSantehzet, Thomasdaurl, SlStars, rfavtom, sopogsqwe, tereuVah, unsacen, Yvetteopeta\nГлавная » 2019 » Май » 10 » Алишер Узоқов «The cover up» лойиҳаси энг сўнгги ўринга тушиб кетганини тан олди!\n«The cover up» лойиҳаси бошловчиси Алишер Узоқов ўз проектининг энг сўнгги ўринлардан бирига тушиб кетганини тан олди. Бироқ актёр бунга ишонгиси келмаяпти, шекилли мухлисларининг ҳам фикрини билиб қўйишни истади. Яъни ўз инстаграм саҳифасига қуйидаги фотони жойлади.


– Ўриндошлик асосида ишлаш ходимнинг асосий ишдан бўш вақтда меҳнат шартномаси шартларида бошқа ҳақ тўланадиган ишни бажаришини назарда тутади. Ходим ўриндошлик асосида ишлаш тўғрисида меҳнат тўғрисидаги қонун ҳужжатларида белгиланган тартибда меҳнат шартномалари тузиши мумкин (МКнинг 72-моддаси). Амалдаги меҳнат тўғрисидаги қонун ҳужжатларида ходимнинг бир неча ташкилотда меҳнат фаолиятини амалга ошириш ҳуқуқини чеклаш белгиланмаган.\nАгар Ўриндошлик асосида ҳамда бир неча касбда ва лавозимда ишлаш тартиби тўғрисида низомда (ВМнинг 18.10.2012 йилдаги 297-сон Қарори билан тасдиқланган) белгиланган, ўриндошлик асосида ишлайдиган фуқароларнинг меҳнат муносабатларини тартибга солиш қоидаларига риоя этилганда сиз 2 ташкилотда бош бухгалтер бўлиб ишлашингиз мумкин.\nАгар ташкилотда ўриндошлар учун иш вақти давомийлигининг ҳар кунги ярим нормасига риоя этилиши мумкин бўлмаган тақдирда, иш вақтини жамлаб ҳисоблаб юритишга йўл қўйилади. Иш вақти жамлаб ҳисоблаб юритилганда ўриндошлик асосида иш вақтининг умумий давомийлиги ҳисобга олинадиган давр учун ўриндошлик асосидаги лавозим бўйича иш вақти нормасининг ярмидан ортиқ бўлмаслиги керак. Бунда ҳисобга олинадиган давр бир ойдан ортиқ бўлмаслиги, кунлик ишнинг давомийлиги эса – 12 соатдан ортиқ бўлмаслиги керак.\nМеҳнатга ҳақ тўлашнинг вақтбай шаклида, масалан, маошлар белгилаб қўйилганда, иш ҳақи ишланган вақтга мутаносиб равишда тўланади. Яъни сиз ўриндош бўлиб ишлаётган иккинчи ташкилотда ҳақ штат жадвали бўйича 0,5 маош миқдорида тўланиши керак.\nБу иш ҳақингизга устама ёки қўшимча ҳақ белгилашга халал бермайди, чунки МКнинг 160-моддасида назарда тутилишича, ўриндошлик ишида меҳнат ҳақи миқдори меҳнат шартномаси тарафлари ўртасидаги келишувга кўра белгиланади.\nПрочитано: 3999 раз(а)


Чечен дала командири Шомил Басаев Россияга янги террористик ҳужумлар уюштиришга таҳдид қилмоқда.\n27 феврал 2021, Тошкент вақти: 15:40\nУ шунингдек, Чеченистондаги урушни тўхтатишни талаб қилмоқда.\nБасаевнинг баёнотини якшанба куни Германиядаги "Вельт ам Зонтаг" газетаси эълон қилди.\nРоссиянинг ҳарбий, иқтисодий ва стратегик объектлари чечен жангчилари учун потенциал нишонлардир, деб таъкидлайди Басаев.\nБасаев кишиларнинг Москвада яқинда гаровга олинганлиги учун масъулиятни ўз зиммасига олган.


Вируснинг янги «ҳунар»лари чиқяпти - zarnews.uz\nТестлар тўғри чиқмаяпти, ковиднинг белгилари бўлмаса-да, тест натижаси мусбат экан, касалликнинг янги белгилари пайдо бўляпти…\nКоронавирус пандемияси бошланганидан буён вирус ўз «айёр»лигини намойиш қилаётир ва инсон организмида турли белгилар, асоратлар қолдирмоқда. Шунинг учун бўлса керак, хасталик билан боғлиқ саволлар кўпаймоқда. Янги фасл бошланиши билан касаллик кечиши ўзгариши, вируснинг турли ёшдаги инсонларда ўзини қай тарзда намойиш этиши, аҳоли бу вазиятда қандай йўл тутиши юзасидан газетамиз орқали мутахассислар фикрларини бериб боряпмиз. Бу сафар юқоридаги каби саволлар яна кўпайгани сабаб вилоят санитария-эпидемиологик осойишталик маркази раҳбари Адҳам БАҲРОМОВга мурожаат қилдик.\n- Куз фасли бошланиши билан вируснинг авж олгани сезилди. Бу вазиятда марказ ходимлари тестларни ўз вақтида текшириб бериши учун шароит етарлими?\n- Куз-қиш мавсумида кўплаб инфекцион, вирусли хасталиклар авж олади, жумладан, коронавирус ҳам. Бу ҳақда мутахассислар олдиндан огоҳлантириб, аҳолини эҳтиёткор бўлишга чақириб келмоқда. Хусусан, зотилжам хасталиги ҳам айнан куз ойларида кўпаядиган хасталик. Қолаверса, зотилжамнинг ҳам ўнлаб турлари мавжуд. Тест масаласига келсак, албатта, эпидемиологик ва тиббий кўрсатмаси бор, аҳолидан ўз вақтида тест олиш ва натижаларини аниқлаш учун барча шароитларга эгамиз.\n- Кейинги пайтларда коронавируснинг бошқа белгилари пайдо бўлаётгани тест натижаларига таъсир ўтказяптими?\n- Албатта. Сабаби, тест фақатгина томоқ, нафас йўлларида вирус бўлсагина аниқлаб беради. Ваҳоланки, кейинги ойларда дунё бўйича мутахассисларнинг кузатувига кўра, вирус тананинг бошқа аъзоларига ҳам шикаст етказаётгани аниқланмоқда. Мисол учун, россиялик шифокорлар уларда ковид аҳолининг 30 фоизида ичак фаолиятининг бузилиши билан кечаётганини айтишди. Мамлакатимизда ҳам бу ҳолат кузатилмоқда. Айрим беморларни томоқ оғриғи, нафас йўлларида ҳеч қандай касаллик бўлмаса-да, ич кетиш, қайт қилиш каби симптомлар учрамоқда. Вақт ўтиши билан ҳид ва таъм сезмаслиги мумкин. Бу ҳолатда бемор тест топширса-да, унда коронавирус аниқланмайди. Сабаби, тест фақатгина нафас йўлларидаги вирусни аниқлашга мўлжалланган.\n- Демак, вирус нафақат ўпка, балки организмнинг бошқа аъзоларини ҳам зарарлаши ва уни белгиларга қараб ўз вақтида аниқлаш мумкин, шундайми?\n- Ушбу вируснинг қанчалик «айёрлиги» ҳақида кўп гапиряпмиз. Афсуски, бунга аҳолида ҳам, кези келганда тиббиёт ходимларида ҳам ишончсизлик ҳолатлари бўлди. У кундан-кунга ўз қиёфасини ўзгартиряпти, дунё олимлари қатори мамлакатимизда вируснинг кечиши билан боғлиқ ҳолатлар доимий равишда ўрганиб борилмоқда. Шунинг учун даволаш стандартлари тез-тез ўзгаряпти, унга қўшимчалар киритиб борилмоқда. У марказий нерв тизимига, қолаверса, инсон организмнинг турли аъзоларига ўз таъсирини кўрсатяпти. Шунинг учун сурункали хасталиклари бор инсонлар ўзини эҳтиёт қилиши лозим. У ёки бу хасталикдан даволанган кишилар ҳам соғликларига эътиборли бўлишлари зарур. Муҳими, соғлом овқатланиш, жисмоний ҳаракатларни ўз вақтида амалга ошириш касалликни енгишнинг асосий омилидир.\n- Кейинги пайтларда қайси туманларда касаллик кўпроқ қайд этиляпти?\n- Касаллик қайд этилиши ҳолатлари барча ҳудудларда кузатилмоқда. Аммо кўпроқ Каттақўрғон, Паст Дарғом, Пайариқ, Ургут туманларида қайд этилаяпти.\n- Касалликни симптомсиз ўтказаётган инсонлар ҳақида нима дейсиз?\n- Симптомсиз ҳолатда кишида вирус аниқланса, бу инсон атрофдагилар билан яқин мулоқотда бўлмасликка ҳаракат қилиши лозим. Аммо бундай инсонларни бемор деб ҳисоблаш нотўғри. Касаллик белгилари бўлмагач, унга потенциал касал сифатида қараш имкони йўқ. Умуман, тестни, иложи бўлса, ўзида касаллик белгилари бўлган кишилар топшириши мақсадга мувофиқ.\nБир неча ойдан буён айтиб келинаётган, пандемия ҳолатидан келиб чиққан ҳолда шаклланган қоидалар ҳозир ҳам муҳим. Тўғри, карантин қоидалари юмшатилди, тўйларга рухсат берилди. Аммо бу дегани қайси даврага борманг, танишларингиз билан қўл бериб, қучоқлашиб кўришиш мумкин, дегани эмас. Айниқса, тўйларда аёллар ўпишиб кўришишлари билан ўз соғлиқларини жиддий хатарга қўйяпти. Истаймизми, йўқми, қоидаларга риоя қилмас эканмиз, касаллик кўпаяди. Соғлиғингизни асраш, ҳимоялаш, аввало ўзингизга боғлиқлигини унутманг.\nСамарқандлик тадбиркорларнинг 104 та ҳолатда онлайн назорат-касса машиналаридан фойдаланмаганлиги бўйича аҳолидан мурожаат тушди\nРоссия Давлат думасида мамлакат армиясининг Қорабоғга киритилиши эҳтимоли йўқ эмаслиги айтилди\nТуркия коронавирус Қирғизистон Ўқитувчилар ЙТҲ Озарбайжон давлат хизматлари АҚШ она тили Байрам ярмаркалари пахта терими COVID-19


26 сентябрда Ўзбекистонда булутли ҳаво кутилмоқда\n17:35 / 25.09.2017\n26 сентябрь куни Тошкентда ҳаво бироз булутли бўлиб, ёғингарчилик кузатилмайди. Шарқдан секундига 3-8 метр тезликда шамол эсиб, ҳаво ҳарорати кечаси 10-12, кундузи 24-26 даража иссиқ бўлиши кутилмоқда. Республика Гидрометеорология маркази шу ҳақида хабар берди.\nҚорақалпоғистон Республикаси ва Хоразм вилоятида ҳаво бироз булутли бўлиб, ёғингарчилик кузатилмайди. Шарқдан секундига 7-12 метр тезликда шамол эсиб, ҳаво ҳарорати кечаси 6-11, кундузи эса 20-25 даража иссиқ бўлиши кутилмоқда.\nБухоро ва Навоий вилоятларида ҳаво бироз булутли бўлиб, ёғингарчилик бўлмайди. Шарқдан секундига 7-12 метр тезликда шамол эсиб, ҳаво ҳарорати кечаси 8-13, кундузи 23-28 даража иссиқ бўлиши кутилмоқда.\nТошкент, Самарқанд, Жиззах ва Сирдарё вилоятларида ҳаво бироз булутли бўлиб, ёғингарчилик кузатилмайди. Шарқдан секундига 7-12 метр тезликда шамол эсиб, ҳаво ҳарорати кечаси 10-15, кундузи 23-28 даража иссиқ бўлиши кутилмоқда.\nҚашқадарё ва Сурхондарё вилоятларида ҳаво бироз булутли бўлиб, ёғингарчилик кузатилмайди. Шарқдан секундига 7-12 метр тезликда шамол эсиб, ҳаво ҳарорати кечаси 10-15, кундузи 23-28 даража иссиқ бўлиши кутилмоқда.\nАндижон, Наманган ва Фарғона вилоятларида ҳаво бироз булутли бўлиб, ёғингарчилик кузатилмайди. Шарқдан секундига 5-10 метр тезликда шамол эсиб, ҳаво ҳарорати кечаси 10-15, кундузи 23-28 даража иссиқ бўлиши кутилмоқда.\nРеспубликамизнинг тоғли ҳудудларида ҳаво бироз булутли бўлиб, ёғингарчилик кузатилмайди. Шарқдан секундига 7-12 метр тезликда шамол эсиб, ҳаво ҳарорати кечаси 7-12, кундузи 15-20 даража иссиқ бўлиши кутилмоқда.


12:00 / 02.07.2019 3101 pdf Ўқиш режими + -\nАллоҳ таоло ҳеч бир инсоннинг бойлигига ёки уларнинг суратига қарамайди. Балки қалбдаги ният ва истакларига боқиб турувчидир. Қалбнинг сурати ҳам бойлиги ҳам иймондир. Кўпчилигимиз дуо қиламизу, аммо унинг шартларига кўп эътибор қаратмаймиз. Унинг асосий шартларидан бири қалб ва жасаднинг поклигидир. Қалбнинг поклигига келсак, Аллоҳ таолонинг буюрган амалларини ўз вақтида адо этиш ва у зот ман қилган нарсалардан тийилиш. Жасаднинг поклиги эса инсон ўзига ҳар тарафлама эътибор қаратиш, ҳалол ва пок бўлган либосларни кийиш ва ҳаром луқмадан ҳазар қилишдир.\nПайғамбаримиз Муҳаммад соллаллоҳу алайҳи васаллам айтганлар: «Бир киши узоқ сафар қилади, сочи тўзғиб, уст-боши чанг бўлади. Қўлларини осмонга чўзиб: «Эй Раббим, эй Раббим», дейди. Ҳолбуки, егани ҳаром, ичгани ҳаром, кийгани ҳаром ва ҳаромдан озиқланган. Бас, унинг дуоси қандай ижобат бўлсин?» (Муслим ривояти).\nАгар мана шу шартга тўла риоя қилинса, яъни Аллоҳнинг чегараларидан тажовуз қилмаган ҳолда дуо қилинса, албатта Аллоҳ таоло ижобат ила жавоб беради. Унинг шундай гўзал сифатларидан бири, бандаларини ноумид қилмас ва ҳузури сари кўтарилган қўлларни бўш қайтармас. Дуоларнинг ижобат бўлишига сабаб бўладиган бошқа шартлари ҳам бор.\n1. Аллоҳнинг берганига рози бўлган ҳолда сўраш.\n2. Аллоҳга ҳамд ила ва унинг Ҳабиби Муҳаммад соллаллоҳу алайҳи васаллам га саловат ила дуони бошлаш.\n3. Ҳеч кимни шерик қилмасдан, якка ва ягона Аллоҳга илтижо қилмоқ.\n4. Аллоҳнинг гўзал исмини ёд этмоқ.\n5. Қатъийлик, жиддийлик ва умидворлик.\n6. Ўзи билмаган нарсасини сўрамаслик, балки унинг яхшилигини сўрамоқ.\n7. Дунё ва охирати учун дуо қилмоқ.\n7. Дуо қилаётган фарзанд бўлса, ота-онаси ҳаққига, ота-она бўлса, фарзанди ҳаққига дуо қилмоқ.\n8. Аллоҳга ҳамд ва унинг Ҳабиби Муҳаммад соллаллоҳу алайҳи васалламга саловат айтиб дуони якунламоқ.\nРоббингиз: «Менга дуо қилинг, сизга (дуоларингизни) ижобат қилурман. Албатта, Менинг ибодатимдан кибр қилганлар жаҳаннамга хору зор ҳолларида кирурлар», деди. (Ғофир сураси, 60-оят).\nШундай экан, Аллоҳ таоло ўз бандаларига дуо қилишни ва уни ўзи ижобат қилишини билдирмоқда. Ўзини беҳожат санаганларнинг ҳолати ҳам ушбу оятда яққол кўриниб турибди. Аллоҳ барчамизни илму маърифатда бардавом қилсин!\nМуҳриддин Мирзаев Юнусмат ўғли\nХаётхон 20:45 / 11.04.2020\nАссаламу алайкум! Аллохга бехисоб шукуроналар булсин. Хурматли Муаллиф! Аллох сиздан рози булсин. Мен укиб жудаям хурсанд булдим. Мен истаган барча нарсалар бор экан. Айникса куръонни араб тилидаги ёзуви хамда таржимаси борлигини куриб жудаям кувондим. Сизга уз миннатдорчиликгимни билдириб коламан. Хурмат билан Хаётхон!\n11:00 / 02.07.2019 2102\n15:25 / 02.07.2019 1657\n4000 13:45 / 26.09.2019\n1786 12:40 / 04.09.2019\nДарс тугади. Кейингисигача ўн дақиқа бор. Ҳамма дарсхонани тарк этиб, кейинги дарс ўтиладиган хонага йўл олди. У ҳам дарс анжомларини йиғиштириб, хонадан чиқиб давоми...\n2508 09:05 / 24.09.2019\nМусулмоннинг ҳаёти ибодат ва ер унинг масжиди\nБиздан кимлар Аллоҳ менинг зиммамга аҳлимни нафақа билан таъминлашни юклаган, шуни бажаришим керак. Қолаверса, одамларнинг мендаги ишга эҳтиёжлари бор, давоми...\n672 09:15 / 07.10.2019


Петербург "Зенит-Арена" қурилишида бош пудратчи бўлган компания билан ҳамкорликни бекор қилди\n12:42 / 15.07.2016\nСанкт-Петербург шаҳри ҳокимияти "Зенит-Арена" стадиони қурилишида бош пудратчи бўлган «Инжтрансстрой-Спб» компанияси билан ҳамкорликни бекор қилди.\n14 июль куни «Инжтрансстрой-Спб» стадион қурилишида буюртмачи бўлган Санкт-Петербург шаҳри ҳокимиятига бир қатор эътирозларини билдириб, шартнома шартларини бажармасликда айблаганди. Компаниядагилар объектнинг рейдерлар томонидан эгаллаб олинишига уриниш ҳам бўлганини маълум қилган.\nСанкт-Петербург вице-губернатори эса стадион қурилиши давом этишини билдирган.\n"Зенит-Арена" Крестовский оролида қурилиши бошланган. 2017 йилда бу стадионда Конфедерациялар Кубоги учрашувлари, 2018 йилда эса жаҳон чемпионати ўйинлари бўлиб ўтиши белгиланган. Бундан олдинроқ шаҳар қонунчилик кенгаши стадион қурилиши учун қўшимча 4,3 миллиард рубль ажратилишини маълум қилди.\nЖЧ-2018 учун қурилаётган «Крестовский» стадиони топширилиши номаълум муддатга кечикиши мумкин


Араб коалицияси ҳарбий-ҳаво кучлари Адан аэропортига авиазарбалар берди\n22:56 / 04.05.2015\nKun.uz: Саудия Арабистони бошчилигидаги коалиция ҳарбий-ҳаво кучлари 4 майда Яман жанубидаги Адан шаҳри аэропортига 150 та авиазарба берди, деб хабар бермоқда “Associated Press” агентлиги.\nАгентлик маълумотларига кўра, Сано ва Худайдо шаҳридаги аэропортлар ҳам бомбардимон қилинган. Бундан ташқари, мамлакатнинг шимоли-ғарбида жойлашган Мариб ва Саад вилоятларидаги исёнчилар жойлашган ўринларга ҳам авиазарбалар берилган.\nРасмий маълумотларга кўра, Яман шаҳарларига берилаётган авиазарбалар оқибатида 1,2 мингдан ортиқ одам ҳалок бўлди, бир неча минг тинч аҳоли яраланди, ўнг минглаб одамлар ўз уйларини ташлаб кетишга мажбур бўлишди. Мамлакат инфратузилмаси барбод бўлган, аҳоли инсонпарварлик ёрдамига катта эҳтиёж сезмоқда. Халқаро ташкилотлар ёқилғи етишмаётгани ва доимий равишда жанг олиб борилаётгани сабабли инсонпарварлик ёрдамини етказиб беришда қийналмоқда.


Қашқадарё ва Сурхондарё ИИБга бошлиқлар тайинланди - xabar.uz\n26.10.2019 21:45 0 4348\nПолковник Абдувоҳид Исмоилов Сурхондарё вилояти ички ишлар бошқармаси бошлиғи лавозимига тайинланган.\nИсмоилов бунгача Ички ишлар вазирлиги Ҳуқуқбузарликлар профилактикаси бош бошқармаси бошлиғи бўлиб ишлаётган эди.\nСурхондарё вилояти Ички ишлар бошқармасининг собиқ бошлиғи полковник Шуҳратжон Сотволдиев Қашқадарё вилояти Ички ишлар бошқармаси бошлиғи лавозимига тайинланган.\nШунингдек, подполковник Беҳзод Аминкулов Музработ тумани Ички ишлар бўлими бошлиғининг биринчи ўринбосари лавозимидан озод этилиб, Шеробод тумани Ички ишлар бўлими бошлиғи лавозимига тайинланган.\nИИБ Сурхондарё Қашқадарё тайинлов\nЖамият бугун, 09:54\nҲодиса 02/04, 11:40


'Гулҳаё Бобожонованинг 5 суткага қамалиши - танқидий мақоласи учун қасос' - BBC O'zbek\nФото муаллифлик ҳуқуқи birdamlik.info\n5 суткага қамалган "Бирдамлик" мухолифат ҳаракати фаоли Гулҳаё Бобожонованинг отаси Эргаш Бобожоновнинг Би-би-сига айтишича, фарғоналик амалдорларнинг ноқонуний ҳаракатлари ҳақида танқидий мақола ёзгани учун қизидан ана шу йўлда қасос олаяптилар.\n"Бирлик" мухолифат ҳаракатининг кекса фаоли Эргаш Бобожоновнинг маълум қилишича, Фарғона шаҳрида яшайдиган Гулҳаё Бобожонова 8 август куни ўз иши билан йўлда кетаётган пайтда милиция участка нозирларидан бири унга судга бориши кераклигини айтади.\nГулҳаё ҳеч қандай маҳкамага чақирув қоғози олмаганини айтади, судга боришдан бош тортади.\nЭргаш отанинг кейин хабар топишича, участка милиционери қизининг кўйлагидан тортиб, май ойида иши кўрилиши керак бўлган маҳкамага ғайриихтиёрий олиб боришга уринади.\nНиҳоят Гулҳаё Бобожоновани мажбуран судга олиб боришга эришилади, маҳкама "Бирдамлик" фаолини милиция участка нозирини ҳақоратлаганликда айбдор, деб топади ва 5 кеча-кундузга қамаш ҳақида қарор қабул қилади.\nГулҳаё Бобожонованинг қаерда эканини оиласи аъзолари тунги соат 11 ларгача ҳам билмаганлар.\nНиҳоят турмуш ўртоғи уни ярим тунда Фарғона шаҳридан 30 километр узоқликдаги Қува туман милицияхонасида топади.\nМаълум бўлишича, маҳкама 5 кеча-кундузга қамаш ҳукмини чиқарганидан кейин Фарғона шаҳрида ҳибсхонада "жой йўқлиги" сабабидан фаол бошқа туманга олиб кетилган.\nОтаси Эргаш Бобожоновнинг айтишича, шу пайтгача ҳам оиласи аъзоларига нима сабабдан 5 кунлик қамоқ жазоси тайинлангани ҳақидаги суд қарори берилмаган.\n"Милиция участка нозирини ҳақорат қилгани учун деб айтишаяпти. Аслида бу қизимнинг ёзган мақолалари учун қасд олишаяпти", дейди Эргаш ота.\nУнинг сўзларига кўра, "колхозларнинг юз минглаб чорва моллари", бошқа мол-мулклари талон-тарож қилиб юборилгани ҳақидаги ўзининг Ўзбекистон президенти, бошқа республика масъул идораларига ёзган шикоятларидан кейин ўзига ҳам тазйиқлар кучайган.\nЯнгийўлда инсон ҳуқуқлари химоячиси Муҳиддинов ўлдирилиб кетилган\n'ЎХҲ йиғинида қатнашган хоразмлик фаолга тазйиқ ўтказилмоқда'\nЎзбекистонлик фаол Ҳабибулла Оқпўлатов озодликка чиқарилган\nПаркентлик ўқитувчилар ишларига қайта тикланганлар


Ўзбекистонда онлайн аукцион орқали автомобиль рақамлари сотуви камайиб кетди — Sof.uz\n1 май 16:04 Ўзбекистон\n22—28 апрель кунлари «ЎзRTХБ» АЖ да 1,04 триллион сўмлик битимлар тузилди, яъни аввалги ҳафтага нисбатан деярли ўзгармади. Кичик бизнес ва тадбиркорлик субъектлари иштирокида тузилган битимларнинг умумий ҳажми 507,8 миллиард сўмни ташкил этди, дебхабар беради Товар хом ашё биржаси матбуот хизмати.\nШу жумладан биржа савдоларининг ҳажми 939,2 миллиард сўмдан 945,3 миллиард сўмга ошди. Валюта савдо майдончаси орқали 2,3 миллион АҚШ долларга тенг товарлар сотилиб, ўсиш 11% ни ташкил этди. Экспорт таркибида нефть маҳсулотлари 77% ва полиэтиленинг турли маркалари 23 фоизни эгаллади.\nЎтган ҳафтада давлат харидлари бўйича «xarid.uz» махсус ахборот порталида 75,4 миллиард сўмлик битимлар тузилди. Бюджет ва корпоратив буюртмачиларнинг пул маблағини тежалиши 14,3 миллиард сўмни ташкил этди.\nКўриб чиқилаётган давр мобайнида онлайн аукцион орқали 675 та автомобиль рақамлари сотилди. Сотилган давлат рақам белгиларининг умумий суммаси 2,4 миллиард сўмни ташкил қилди. Рақобатли савдолар натижасида битимларнинг 14 фоиз биринчи тоифадаги авторақамларга, 47 фоиз иккинчи ва 39 фоиз учинчи тоифа авторақамларга тегишли.\n27 авг 16:33 4718 Ўзбекистон\n12 июн 14:24 5642 Технология\n27 май 12:05 5235 Технология\n25 май 00:04 6222 Ўзбекистон


ОЛТИНСОЙДАГИ 15-МАКТАБДА ЭЛЕКТР ТАЪМИНОТИ ТИКЛАНДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Ўзбекистон/ОЛТИНСОЙДАГИ 15-МАКТАБДА ЭЛЕКТР ТАЪМИНОТИ ТИКЛАНДИ\nВеб-сайтимиз саҳифасида 2018 йил 20 декабр куни “Олтинсой туманидаги 735 нафар ўқувчилар таълим оладиган 15-мактаб Янги йил арафасида чироқсиз қолди” сарлавҳали мақола эълон қилинган эди. Мактаб жамоаси томонидан бизга бугун юборилган хабарга кўра Сурхондарё вилоят Мажбурий ижро бюроси ходими Б.Каримов, Олтинсой тумани электр тармоқлари ходимлари “Қизилтепа” МФЙ фаоллари 15-мактабга келишиб электр энергияси тармоғога улаб беришди.\nУшбу хабаримизга эътибор бериб, мурожаатимизни эътиборсиз қолдирмаган Мажбурий ижро бюроси хаодимларига, туман электр тармоқлари ходимларига, “Қизилтепа” МФЙ фаолларига, шунингдек туман раҳбариятига ўқувчиларимиз номидан ўз миннатдорчилигимизни билдирамиз.\nБолаларнинг байрам шодиёнасини кўриб бизнинг ҳам қалбимиз шодликка тўлди. Мактабда электр таъминотини тиклашда амалий ёрдам берган барча дўстларни кириб келаётган Янги йил байрами билан табриклаймиз, ҳаммаларининг ишларига омад ва зафарлар тилаймиз.\nХОРАЗМДА СОЛИҚДАН ҚАРЗДОР ФЕРМЕРЛАР ҲАМ МОЛИДАН АЙРИЛДИ, ҲАМ ЖАРИМАГА ТОРТИЛДИ


Ҳукм кучда қолди\n07 июл 2022, Тошкент вақти: 03:50\nсентябр 11, 2009\nДилмурод Саййиднинг озод этилишига нисбатан умидлар¸ 11 сентябр куни чиппакка чиқди.\nЖорий йилнинг 30 июл куни Самарқанд вилояти Тойлоқ туман суди журналист Дилмурод Саййидни товламачиликда айблаб, унга 12,5 йиллик қамоқ жазоси тайинлаган эди. 11 сентябр куни туман аппеляция суди бу ҳукмни ўзгаришсиз қолдирди.\nБу ҳақда Озодликка ҳуқуқ фаолининг адвокати Руҳиддин Комилов маълум қилди.\n- Суд 14.30 да бошланди. Судланувчи ўзларининг охирги сўзларини айтди. Томонлар музокарасидан кейин прокурор гапирди. Кейин судланувчига яна сўз берилди. Прокурор “Ҳукм кучда қолсин¸ ҳаммаси тасдиғини топган” деди. Шу билан ҳукм кучида қолдирилди - 12,5 йиллик қамоқ жазоси ўзгаришсиз қолди, дейди Руҳиддин Комилов.\nДилмурод Саййид дастлаб Ўзбекистон Жиноят кодексининг 165-моддаси асосида товламачиликда айбланди.\nСамарқандлик Марғуба Жўраева фермер Сайдулло Боймуродовдан 5000 доллар пора олаётган пайтда ушланган, сўнгра у биринчи терговда “пулни Дилмурод Саййиднинг кўрсатмаси билан олмоқчи эдим”, деб баёнот берган эди.\nБироқ терговдаги кейинги юзма-юз учрашувларда Марғуба Жўраева бу кўрсатмасидан воз кечганини айтган эди.\nАммо тергов жараёнида бу кўрсатмалар инобатга олинмади, аксинча, журналистга янги айбловлар қўйилди.\nДилмурод Саййид ва яна уч нафар шахс Ўзбекистон республикаси Жиноят кодексининг товламачилик, ҳужжатларни сохталаштириш¸ қалбаки муҳрлар тайёрлаш, қалбаки имзолар қўйишда айбланиб¸ маҳкамага тортилди.\nДилмурод Саййид устидан бораëтган маҳкамада жамоатчилик ҳимоячиси сифатида қатнашган Абдураҳмон Ташановга кўра, ҳуқуқ фаолига қўйилган айбловлар судда ўз исботини топмаган.\n- Ўзбекистон инсон ҳуқуқлари Эзгулик жамиятининг фаоли¸ журналист Дилмурод Саййидга нисбатан чиқарилган аппеляция ҳукмидаги ажрим аввалдан кутилган эди. Чунки биз бошиданоқ суднинг ва суд коллегиясининг шу кайфиятда эканлигини билгандик ва шунга нисбатан протест билдириб¸ судни ташлаб чиқиб кетган эдик. Афсуски¸ улар барибир ўзларининг ниятига эришишди. Бу нарсани Дилмурод Саййиднинг ўзи ҳам айтган эди. “Самарқанд судларига ишонч йўқ” деган ариза ҳам берган эди. Суд барибир ўзининг ишини қилди.\nИнсонда адолатга¸ ҳақиқатга бўлган умид барибир йўқолмайди. Биз Олий суддан ва ундан юқоридаги органлардан адолат кутиб қоламиз. Дилмурод Саййиднинг ишини то охирги инстанциягача¸ токи сиëсий қарорлар ўзгармагунча давом эттирамиз, дейди Абдураҳмон Ташанов.\nМарказий Осиёда инсон ҳуқуқлари ташкилоти раҳбари Надежда Отаева Дилмурод Саййидга нисбатан 12, 5 йиллик қамоқ жазосининг ўз кучида қолдирилишини кескин қоралар экан, айни ҳолат орқали Ўзбекистон ҳукумати халқаро босимни менсимаслигини яна бир бор намойиш қилди¸ деган фикрни таъкидлайди.\n- Менимча, бу Ўзбекистонда инсон ҳуқуқлари вазияти яхшиланаяпти¸ деяëтган барча кузатувчилар учун жуда жиддий сигнал.\nРасмий Тошкент халқаро ҳамжамият билан инсон ҳуқуқлари борасида мулоқот ўтказиш учун ўзқоидаларини ўрнатмоқда. Ҳукумат инсон ҳуқуқлари ва эркинликларига эътибор қаратиш ниятидан мутлақ йироқ.\nДилмурод Саййидга нисбатан 12,5 йиллик қамоқ жазосининг ўз кучида қолдирилиши бу жуда даҳшатли. Расмий Тошкент халқаро ташкилотларнинг Дилмурод Саййид ҳимояси борасидаги мурожаатларининг бирортасини ҳам эътиборга олмади.\nЛекин биз халқаро босимни кучайтиришимиз лозим. Фақат шу йўл орқалигина Ўзбекистонда инсон ҳуқуқлари яхшиланишига эришишимиз мумкин.\nМен Дилмуроддан руҳан тушкунликка тушмаслигини сўрардим. Биз унинг озодлиги учун курашни давом эттирамиз, дейди Надежда Отаева.\nБир қатор халқаро ташкилотлар жумладан, ЕХҲТ нинг Матбуот эркинлиги бўйича махсус идораси¸ қароргоҳи Ню-Йоркда жойлашган Журналистларни ҳимоя қилиш қўмитаси ҳамда Париждаги “Чегара билмас мухбирлар” ташкилоти Дилмурод Саййиднинг узоқ муддатга қамалишини қоралаб, бу ҳолатни расмий Тошкентнинг эркин фикр ва ҳуқуқ ҳимоячиларига мутлақ тоқатсизлигининг навбатдаги намунаси сифатида баҳолади.


Ҳаким Термизийнинг “Наводирул усул” асаридан намуналар - Toshkent islom universiteti\nTASHRIFLAR TAHLILI48113Bugun959Kecha1385Bu hafta\t7843Bu oy33107Hammasi bo'lib48113TASHRIFLAR ON-LINE\nPrint Ҳаким Термизийнинг “Наводирул усул” асаридан намуналар\nРасулуллоҳ (соллаллоҳу алайҳи ва саллам) нинг Билол (розияллоҳу анҳу)ни\nасаларига ўхшатганларининг ҳикмати\nАбу Ҳурайра (розияллоҳу анҳу) ривояти: “Бир куни Расулуллоҳ (соллаллоҳу алайҳи ва саллам) Қуръон тиловат қилиб ўтирган Билол (розияллоҳу анҳу)нинг ёнидан ўтиб қолдилар. Билол (розияллоҳу анҳу) гоҳ у сурадан, гоҳ бошқа бир сурадан тиловат қилар эди.\nКейин (Расулуллоҳ (соллаллоҳу алайҳи ва саллам)га қараб) “Яхшисини яхшиси билан аралаштиряпман”, деди. Расулуллоҳ (соллаллоҳу алайҳи ва саллам)унга қарата: “Сураларни ўз кетма-кетлигида ўқи”, дедилар. Сўнгра: “Билол гўёки кундузи ширин ва аччиқни еб, кечқурун эса шуларнинг барини ширин қилиб чиқарадиган асаларига ўхшайди”, дедилар. Асалари шу ишга буюрилган. Унинг ризқи ширин ва аччиқ нарсаларда белгиланган. Зеро, ширин нарсаларда шифо ҳам, дард ҳам бўлганидек, аччиқда ҳам шифо ва дард бор. Асалари ана шу икковини бир ерга жамлашга буюрилган, токи, шифо дард билан, дард шифо билан аралашиб мўътадиллашиб, зарари кетади ҳамда шифога айланади. Аллоҳ таоло деди: (Эй Муҳаммад), Раббингиз асалариларга ваҳий (буйруқ)қилди: “Тоғларга, дарахтларга ва (одамлар)барпо қиладиган нарсаларга ин қурингиз” (Наҳл, 68). Шунинг учун асалари Аллоҳга итоат этиб, ўзига кўрсатилган жойларни маскан тутади, зикр этилган жойлардан ризқини теради.\nМаълумки, аччиқ мевани барча жонзот ва жониворлар ёқтирмайдилар. Асалари одамзодга мусаххар қилинган, у ўзига белгиланган ризқни хоҳ тотли бўлсин, хоҳ у аччиқ бўлсин, итоат билан қабул қилади. Яйловдаги ҳайвонларга разм солсанг, тиканли ўсимликлардан ўзларини олиб қочадилар, қанотли жонзотлар ҳам кўплаб меваларга яқинлашмайдилар. Асаларига эса барча мевалар ризқ қилиб берилган, аччиғи ҳам, тотлиси ҳам, яхшиси ҳам ёмони ҳам. У ўзига буюрилган жойдан маскан тутади, у ерда уячалар барпо этади, унинг еган нарсасидан Аллоҳ одамларга шифо қилиб беради. Барча меваларнинг нафи, фойдаси бўлгани учун Аллоҳ таоло асаларига уларни истеъмол қилишни амр қилди. Шу билан у барча фойдани еган нарсасида жамлайди. Асалари Аллоҳнинг амрига бўйсуниб, шаҳватини тарк этади ҳамда яхши ва ёмон мева унинг наздида бир хил бўлиб қолади. Шунда бу емиш Аллоҳ учун истеъмол қилинган бўлади, ўз нафси учун эмас. Асалари Аллоҳ учун егулигида ўз нафсини тийгани сабабли, унинг ичидаги еган нарсалари лаззатли бўлиб қолади ҳамда одамларнинг дардларига давога айланади. Кўрмай санми, сигирнинг сути шифо бўлади, гўшти эса дард бўлади. Чунки у барча дарахтлардан тановул қилади. Расулуллоҳ (соллаллоҳу алайҳи ва саллам) дедилар: “Сизлар сигир сутини истеъмол қилинглар, чунки у барча дарахтлардан ейди».Шунингдек, Расулуллоҳ (соллаллоҳу алайҳи ва саллам): “Сигирнинг сути даво, ёғи шифо, гўшти эса дард”, дедилар. Сутининг шифо эканлиги унинг турли дарахтлардан ейишидан, гўшти дард эканлиги эса унинг ютоқиб, очкўзлик билан ейишидандир. Сигир Аллоҳнинг амрига бўйсуниб, асаларига ўхшаб аччиқ ва ширинни аралаштириб ейди, аммо унга Аллоҳ томонидан илҳом (ваҳий) келмагани учун ахлатхоналардан, ифлос ерлардан ҳам озуқаланади. Шу сабабдан ҳамда унинг овқатхўрлиги сабабидан гўшти дард бўлади. Сути эса турли дарахтларни аралаштириб истеъмол қилганидан шифо бўлади. Очкўзлик билан истеъмол қилгани сабабидан эса гўшти бебаракадир. Ҳар қандай бебарака нарса бу дунё ва охиратда дарддир. Асалари эса Парвардигорининг илҳоми билан Унга итоат этиб, Аллоҳ учун аччиқ ва тотли нарсаларни егани учун, унинг асали шифо бўлди. Шу сабабдан ҳам Расулуллоҳ (соллаллоҳу алайҳи ва саллам) асаларини ўлдиришни ман этдилар, зеро, унинг хилқатида энг афзал хислатлар намоён бўлган. Одамзод ҳам худди шундай, агар у Аллоҳ учун нафсини тийса, очкўзлик хусусиятини тарк этса, Аллоҳ учун ўзи яхши кўрган ва ёмон кўрган ишларига бир хил муносабатда бўлса, унинг ёмон кўрган ишлари ҳам яхшига айланиб кетади, унинг сўзлари, феъл-атвори гуноҳкорлар учун, атрофдагилар учун шифо бўлади. Билол (розияллоҳу анҳу)нинг асаларига ўхшатилиши эса, у Қуръон тиловат қилганда раҳмат оятларини, жаннат васфи келган оятларни, яъни нафсига хуш келувчи оятларни ўқир эди. Шунда Расулуллоҳ (соллаллоҳу алайҳи ва саллам) унга оятларни кетма-кет, тартиб билан ўқишни буюрдилар. Аллоҳ таоло ўз бандаларининг давосини, ҳожатларини билади. Агар У хоҳлаганда эди оятларни турига қараб, тасниф қилиб, алоҳида-алоҳида қилиб туширарди. Лекин Аллоҳ уларни (раҳмат ва ваъид оятларини) аралаштириб туширди, токи қалбларга таъсир этсин деб. Оятларнинг тартиби ҳикматини анбиё ва авлиё (алайҳиссалом)лардан бошқа ҳеч ким тушунмайди. Қалби ва ақли нафс гирдобида бўлганлар унинг тартиб ва низомини идрок эта олмайдилар. Унинг низоми эса ҳар қандай донишманд ва мутафаккирни ожиз қолдиради. Мана шу тартиб-низомда ажойиботлар мужассамдир. Билол (розияллоҳу анҳу) ана шу нарсани идрок этишга ожиз бўлиб, ўз нафсига хуш келувчи Аллоҳнинг бандаларига раҳмати ҳақидаги оятларнигина тиловат қилаётганини кўрган Расулуллоҳ (соллаллоҳу алайҳи ва саллам) Раббул Изза нозил қилган тартибда ўқишга буюрдилар, зеро, У бандаларнинг шифоларни билгувчидир. Аллоҳ таоло Қуръонни: «диллардаги нарса (ширк ва бошқа иллатлар)га шифо” (Юнус, 57), деб атади. Чунки дилда нафс дардлари – шаҳватлар бор. Аллоҳ таолонинг мавъизалари мана шу дардларни кетказувчидир. Билол (розияллоҳу анҳу) кундузи аччиқ ва тотли нарсаларни еб, кечқурун барчаси ширинга айланадиган асаларига ўхшатилгани каби, мўмин ҳам ваъд (раҳмат ва мағфират ҳақидаги) оятини ўқиса, қалби ором олади, сўнгра ваъид (азоб ва жазо ҳақидаги) оятларини ўқиса, қалби титроқда – У Аллоҳдан умид ва қўрқув орасида қолади. Бири тотли, бири аччиқ. Сўнгра у Раббисининг раҳматига умидвор бўлиб, кўнгли таскин топади ва барчаси ширинга айланади. Аллоҳ таоло деди: “Қуръондан (ўқилганда) Парвардигоридан қўрқадиган зотларнинг терилари (баданлари) титраб кетар, сўнгра терилари ва диллари Аллоҳнинг зикрига юмшар (мойил бўлур)” (Зумар, 23).Ваъиддан қалблари даҳшатга келиб, баданлари титраб кетади. Бу бир қанча муддат давом этади. Сўнгра Раббиларининг саховатли, раҳмли, меҳрибон эканлигини анг лаб, баданлари ва қалблари Аллоҳнинг зикрига хотиржам бўлади, нафслари ором олади, баданлари юмшайди. Агарда ваъид оятларини ўқиса, умидвор бўлади, ваъидни ўқиса, хавфсирайди. Сўнгра Аллоҳнинг меҳрибонлигини ўйлаб, кўнгли хотиржам бўлади. Шу жиҳатдан у аччиқ ва тотлини еб, сўнгра барча егани ширинга айланадиган асаларига ўхшаб қолади.\n“Ҳаким Термизий асарларидан сайланма”\n“Мовароуннаҳр” нашриёти 2017 йил\nChop etildi: 29 May 2017\tHits: 85\tYangiliklarE'lonlarMaqolalarAllomalarimizning ilmiy merosiDiniy-ma'rifiy bo'limFiqhIjtimoiy-siyosiy bo'limIlmiy tadqiqot ishlariMa'naviy merosTalabalar ijodidanFan bo'yicha olib borilayotgan ishlarIlmiy faoliyatElektron dekanatInteraktiv xizmatlarSayt xaritasi Расписка при продаже квартиры, образец - fortstroi.com.ua


Ўзбекистон 12:03 / 26.05.2022 6466\nЎзбекистонда Конституциявий комиссия фаолияти янгиликлари ва фуқаролардан таклиф қабул қилиш платформаси – meningkonstitutsiyam.uz портали ишга туширилди.\nПорталда Конституцияни такомиллаштириш бўйича таклиф қолдириш мумкин. Бунинг учун порталга электрон ҳукуматнинг ягона авторизация тизими – id.egov.uz орқали кириш зарур бўлади.\nЮборилган таклиф порталда эълон қилиниши учун тизим модератори – Ишчи гуруҳ томонидан экспертизадан ўтиши керак. Сайтнинг “Тез-тез бериладиган саволлар” қисмида таклифлар қанча муддатда эълон қилиниши ҳақидаги саволга жавоб берилмаган.\n"Mening konstitutsiyam" порталидан скриншот\nҚайд этилишича, Конституцияга ўзгартиришлар киритиш бўйича Ўзбекистоннинг 18 ёшга тўлган барча фуқаролари, яшаш жойидан қатъи назар, таклиф бериши мумкин. Бир фуқаро бир нечта таклиф юбориш имкониятига эга.\nПорталдан фойдаланиш имконияти бўлмаганда таклифларни Telegram'даги “meningkonstitutsiyam_bot” боти орқали йўллаш мумкин. Шунингдек, 1344 рақамига телефон қилиш орқали ҳам таклиф қолдириш мумкинлиги қайд этилган (Kun.uz колл-марказга қўнғироқ қилди – у ҳозирда ишламаяпти). Telegram-бот ва колл-марказ орқали юборилган таклифлар порталда эълон қилинмайди, лекин таклифлар статистикасига қўшилади.\nКонституцион ишчи гуруҳи ваколатларига кирмайдиган;\nшахсий эҳтиёж ёки шикоятдан иборат бўлган;\nтуҳмат ёки бўҳтондан иборат бўлган;\nжамоат тартибини, аҳоли саломатлиги ва хавфсизлигини таъминлашга доир фавқулодда ва шошилинч чора-тадбирлар тўғрисидаги;\nЎзбекистон Республикасининг ҳудудий яхлитлигини ўзгартириш тўғрисидаги;\nмавжуд конституциявий тузумни зўрлик билан ўзгартиришга даъватлар;\nжамиятнинг ахлоқий қадриятларига путур етказадиган, фуқароларнинг ор-номуси ва қадр-қимматини ёки ишчанлик обрўсини поймол қиладиган;\nуруш, зўравонлик, шафқатсизликни тарғиб қилиш, элатлараро, ирқий, диний адоват, экстремизм, сепаратизм ва фундаментализмни қўзғатиш тўғрисидаги;\nтеррорчилик ҳаракатларини содир этишга, Ўзбекистон Республикаси қонунчилигига мувофиқ жиноий ва ўзга жавобгарликка сабаб бўладиган бошқа хатти-ҳаракатларни содир этишга даъват қилиш тўғрисидаги.


«Беш қаватли уйнинг олтинчи қавати», «Қизил лимузин», «Дада Қўрқут», «Ваҳима» каби роман ва ҳикоялари ўзбек тилига ўгирилган. Адибнинг «Меҳмонхона ҳужраси», «Дантенинг юбилейи», «Мен, Сен, У ва телефон», «Тахмина» сингари асарлари ҳам китобхонлар орасида севиб ўқилади.\nУ 2014 йили Туркийзабон мамлакатлар ёзувчилар уюшмасининг биринчи раиси этиб тайинланди.\n— Анор муаллим, йигирма ёшли Анорга ўзингизнинг ҳозирги тажриба чўққисидан туриб нима деган бўлардингиз?\n— Мен унга ёзувчиликнинг машаққатлари ҳақида сўзлаб берган бўлардим.\n— Таъкидлаганингиздек, яратилган асарни ёзувчи эмас, вақт баҳолаши лозим. Ёзувчи Анорнинг ижодини вақт ҳукми муносиб баҳолай олдими?\n— Асарларимга адабий танқидчилик ва матбуот томонидан эътибор берилмади, десам, ношукрлик бўлади. Мен ҳақимда Озарбайжонда ҳам, Россияда ҳам, Туркияда ҳам ёзишди. Лекин ҳали ҳам асарларим борасидаги сўнгги фикрни вақтнинг ўзи айтади, деб ўйлайман. Бу ҳақда кейинроқ, келажакда баҳслашган маъқул.\n— Китобларингиз ўттиздан ортиқ тилларга таржима қилинган. Асарларингизни хорижда қандай қабул қилишади?\n— Бу борада ўзим билган давлатлар ҳақида айтишим мумкин. Россия, МДҲ мамлакатлари, Туркия, Венгрия, Германияда китобларим ҳар сафар илиқ кутиб олинади.\n— Озарбайжон адабиёти хорижда қанчалик машҳур ўзи?\n— Хорижда китоблари тез-тез нашр этилиб турадиган бизнинг ва кейинги авлод ёзувчиларидан Эльчин, ака-ука Ибрагимовлар, Чингиз Абдуллаев, Камол Абдуллани айтишим мумкин. Озарбайжон Ёзувчилар уюшмаси қошидаги Таржима маркази томонидан давлатлараро адабий алоқаларимиз яхши йўлга қўйилган.\n— Бир замонлар «Халқлар дўстлиги — адабиёт дўстлиги» деган шиорлар бўларди. Бу шиор ҳозирда қанчалик долзарб? Бадиий адабиёт халқларни бирлаштира оладими?\n— Менинг назаримда, фақат адабиётгина, худди санъат сингари, халқларни бирлаштириши, улар бир-бирини яхшироқ тушунишига хизмат қилади. Айни замонда «адабиёт дўстлиги» ҳар қачонгидан ҳам долзарб. Бугун адабиёт мисли кўрилмаган даражада халқларни бир-бирига яқинлаштириши мумкин. Ҳозирда бу жараён зарурроқ, узвийроқ, табиийроқ ва самимийроқ тус олиши даркор.\n— Сир эмас, биз инновациялар ва технологиялар замонида яшамоқдамиз. Ёшлар тобора камроқ кутубхонага бориб, кўпроқ электрон китобларга мурожаат қилаётганига нима дейсиз?\n— Ушбу фактга мен минг афсус-надомат-ла қарайман. Шу билан бирга, бу замона зайли эканини ҳам англаб тураман.\n— Сизнингча, ҳар бир инсон учта қайси китобни ўқиши лозим?\n— Агар бунга дин нуқтаи назаридан ёндашсак, энг муҳимлари сифатида иккитасини: Қуръони карим ва Инжилни айтган бўлардим. Агар бадиий адабиётга келадиган бўлсак, жаҳон адабиёти хазинасидан асосий асарлар сифатида учта китобни танлашнинг имкони йўқ-ку.\n— Озарбайжон халқининг энг асосий китоби сифатида қайси асарни айтган бўлардингиз?\n— Фикри ожизимча, бу халқимизнинг ўлмас эпоси бўлмиш «Китоби Дада Қўрқут»дир. Бу китобга ҳаётимнинг турли йилларида мурожаат қилиб турганман ва ҳозиргача ушбу китоб мутолаасидан зерикмайман. Ушбу эпос асосида қисса ва «Сўнган гулхан ёғдуси» номли икки серияли фильмнинг сценарийси, яна-тағин «Дада Қўрқут олами» эссемни битганман.\n— Бугунги кунда ёзувчиларни қандай мавзулар қизиқтиряпти?\n— Замонавий адабиётга бир бутун қилиб баҳо бериш қийин. Замонавий адабиётда руҳий-маънавий мазмунсиз асарлар ҳам бор. Сўз санъатининг чинакам тимсоллари ҳам бор. Бинобарин, ўқувчилар ҳам турфа — бирлари қуруқ сюжетнинг кетидан қувса, бошқасини асарнинг фалсафий теранлиги қизиқтиради.\n— Асарларингизнинг танқид қилинишига қизиқиб турасизми?\n— Мен учун турфа рангдаги ҳамд-санолардан кўра, кескин бўлса ҳам мулоҳазага тортувчи танқид афзал. Аммо ҳасад ёки нафрат туфайли ғазабга тўла, кўпчиган танқидни ҳам қабул қилмайман.\n— Агар чет эл ёзувчиларидан бири Озарбайжон ҳақида китоб ёзишга майл билдирса, унга нима деб маслаҳат берган бўлардингиз?\n— Мен ўша ёзувчига, аввало, халқимизнинг тарихи билан бафуржа танишишини, бугунги кундаги энг оғриқли нуқтамиз бўлмиш Қорабоғ жанжалларини синчиклаб ўрганмоғини маслаҳат берган бўлардим.\nМанба: «Day.Az» нашри, 2018 йил, 28 апрель.


"Навбаҳор" 2006 йилдан бери Жиззахда ғалаба қозона олмаяпти\n14 июнь,2017, 15:10 270\nБугун «Навбаҳор» Жиззахда «Сўғдиёна» жамоаси меҳмони бўлади. Мазкур беллашув олдидан "Навбаҳор" матбуот хизмати ўйинга оид маълумотларни тақдим этди.\n«Сўғдиёна» ўйингоҳида соат 19.00да бошланадиган учрашувга ҳар икки жамоа аъзолари ҳам муносиб тарзда тайёргарлик кўришга ҳаракат қилишди. «Навбаҳор» ўйинга ҳозирликни Наманганда олиб борди. Миллий терма жамоамизнинг ЖЧ-2018 саралаш турниридаги иштироки сабабли олий лигада кичик танаффус юзага келганлигидан хабарингиз бор. Ҳар икки жамоа мураббийлари ўйин амалиётини таъминлаш мақсадида ўтган ҳафтада назорат ўйинларини ўтказишди. «Сўғдиёна» 9 июнь куни Самарқандда «Динамо» меҳмони бўлиб, 0:0 ҳисобини қайд этди. «Навбаҳор» эса 10 июнь куни «Хотира-79» жамоаси билан куч синашиши керак эди. Лекин, уйчиликлар сўнгги паллада рад жавобини беришгач, асосий таркибга кўпроқ захирада қолаётган ва ёшлардан иборат таркиб рақиблик қилди ва якунда 2:2 ҳисоби кузатилди.\nЛочинлар 13 июнь куни эрталаб Намангандан Жиззах сари йўлга тушишганди. Куннинг иккинчи ярмида Жиззахга етиб келган наманганликлар йўл чарчоқларини чиқариб бўлишгач, «Сўғдиёна» ўйингоҳида сўнгги машғулотни ўтказишга ҳам улгуришди.\n"Навбаҳор" ва "Сўғдиёна" жамоалари Ўзбекистон чемпионатларининг олий лигасида ўзаро 42 бор учрашишган. "Навбаҳор" 21 бор ғалаба нашидасини сурган. Жиззахликлар ҳисобидаги ютуқлар сони 15 тани ташкил этмоқда. Томонлар олтита ўйинда дуранг қайд этишган. Тўплар нисбатидаги кўрсаткич 74-50, "Навбаҳор" фойдасига. 2016 йилги мавсумнинг дастлабки Наманганда ўтган баҳсида ҳисоб очилмаганди. Иккинчи даврада Жиззахда ўтган баҳсда «Сўғдиёна» 2:1 натижа билан ғалаба қозонган.\nЖамоалар ўртасидаги ўзаро учрашувлардаги энг йирик ҳисоб 1996 йили қайд этилган. Ўшанда "лочинлар" Наманганда жиззахликлар дарвозасига еттита жавобсиз тўп киритишганди. Сермаҳсуллик борасида эса 2000 ва 2014 йилги учрашувлар тарихда қолган. Эътиборлиси, ўйинларда дарвозаларга тўққизтадан гол урилган. 2000 йили Наманганда ўтган учрашувда 6:3 ҳисоби кузатилган бўлса, 2014 йили Жиззахда «Навбаҳор»дан 5:4 ҳисобида устун келганди. "Сўғдиёна" майдонида наманганликлар сўнгги бор 2006 йилда ғалаба қозонган. Шундан буён жиззахликлар майдонида "Навбаҳор" етти бор ўйин ўтказиб, барчасида мағлубият қайд этиб келмоқда.\nИлҳом Мўминжонов “Олмалиқ”дан учралган мағлубиятга қандай изоҳ берди? 90 20.11.2017\nРўзиқул Бердиев: "Навбаҳор"нинг 2 футболчисига бўлган қизиқишимиз тўғрисидаги хабар асоссиз 1012 19.11.2017\nОлий лига. "Олмалиқ" "Навбаҳор"дан устун келди 172 19.11.2017\nОлий лига. "Локомотив" чемпион, "Насаф" кумуш, "Пахтакор" бронза медалларига эга чиқадиган бўлди 913 19.11.2017\nТеглар: Навбаҳор Сўғдиёна\nВидео. Қаршида байрам ёхуд "Насаф" - "Пахтакор" учрашувининг сиз кўрмаган вазиятлари 1902\n"Насаф" мухлисларини хақоратлаган Лобанов моддий жаримага тортилди 1593\nАна холос! Чемпионликка эришган “Локомотив” мураббийлари матбуот анжуманига биргаликда киришди 1116\nГвардиола "Манчестер Сити" мухлислари учун нохуш хабар айтди 953\nЭнди Ўзбекистонда ҳам Суперлига ва ПРО-лига ташкил этилади 882\nЖоржина Родригес туғруқдан сўнг Роналдунинг фитнесс-клубига борди 678\nМоуринью "Челси"нинг яна бир футболчисини МЮга олиб келмоқчи 646\nКонтенинг "Челси"даги энг севимли футболчиси ким эканлиги маълум бўлди 565


* Ҳамид Олимжон номидаги давлат драма ва мусиқа театрида 14 апрелдан болалар учун соат 11:00 да «Жажжи дўстлар саргузаштлари» премьераси ҳамда 14:00 да «Давлат болалари» спектакли қўйилмоқда.\n* Самарқанд давлат архитектура-қурилиш институти ёш олими Манучеҳр Бобокалонов ГИС технологиялари асосида электрон кўринишдаги аҳоли харитасини яратди. Ушбу харита ёрдамида ҳар бир хонадон ҳақида тўлиқ маълумот олиш мумкин.\n* Каттақўрғон шаҳридаги 2-болалар ва ўсмирлар спорт мактабида ўқувчи-ёшлар ўртасида соғлом турмуш тарзини тарғиб қилиш, қизлар ўртасида спортни оммалаштириш мақсадида илк бор «Баҳор» деб номланган спорт фестивали ўтказилди.\n* Ургут хизмат кўрсатиш касб-ҳунар коллежи жамоаси жорий йилда муассасанинг 15 сотих ерига 128 туп арча, 100 тупга яқин мевали дарахт кўчатлари ўтқаздилар. Коллеж ҳовлисидаги ўн сотих ерда теракзор барпо этилди.\n* Пастдарғом туманидаги “Манғитобод” ва “Катта Найман” маҳалласини боғловчи бетон кўприк сел келиши оқибатида яроқсиз ҳолатга келиб қолганди. Айни пайтда туман ободонлаштириш бошқармаси ходимлари бу ерда таъмирлаш ишларини олиб бормоқда.\n* Қўшработ туманидаги Жўш қишлоқ хўжалик касб-ҳунар коллежида ўтказилган бўш иш ўринлари ярмаркасида 29 та корхона-ташкилот 36 та бўш ва квота иш ўринлари билан қатнашдилар. Унда 30 нафар ишсиз фуқаронинг бандлиги таъминланди.\n* Самарқанд туманидаги «Гулобод мебель» масъулияти чекланган жамияти тўқсон турдан ортиқ маҳсулот ишлаб чиқармоқда ва мамлакатимизнинг барча вилоятларига етказиб беряпти.\n* Каттақўрғон туманида «Нуронийлар эъзозимизда» мавзуида катта концерт дастури ташкил этилди. Унга ташриф буюрган 150 нафар меҳнат фахрийси ҳамда Иккинчи жаҳон уруши қатнашчиларига байрам дастурхони ёзилиб, эсдалик совғалари тарқатилди.\n* Пайариқ туманидаги 79-умумтаълим мактабининг 5-синф ўқувчиси Эъзоза Салимжонова «Нафосат олами» халқаро турнирининг вилоят босқичида иккинчи ўринни эгаллади.\nИсомиддин Пўлатов тайёрлади\nКиритилган вақти: 16/04/2015 18:02. Кўрилганлиги: 1245\nМатериал манзили: https://samarkand.uz/press/news/samarqand-kecha-bugun-ertaga2


KUN.UZ дайжести: 5 ноябрда рўй берган энг қизиқарли хабарлар\n22:45 / 05.11.2015\nҲурматли ўқувчилар, эътиборингизга 5 ноябр куни рўй берган энг қизиқарли воқеалар ҳақидаги хабарларни такроран ҳавола этамиз.\nЯпонияда дори воситалари дронлар орқали етказиб берилиши йўлга қўйилади>>\nЯпонияда 2018 йилдан бошлаб дори воситаларини учувчисиз дронлар орқали етказиб бериш масаласи кўриб чиқилмоқда, дея хабар беради Nikkei.\nҲиндистонлик адиба эътироз тариқасида ўзига топширилган мукофотни қайтариб берди>>\nҲиндистонлик ёзувчи, Букер мукофоти совриндори Арундати Рой 1989 йили энг яхши сценарий учун берилган давлат мукофотини диний бағриторликка эътироз рамзи сифатида қайтариб берди. Бу ҳақда Indian Express нашри ёзмоқда.\nNASA Марсга учишни истовчилардан ҳужжат қабул қилишни бошлайди>>\nҲиндистоннинг Micromax Mobile компанияси энг кучли смартфон ишлаб чиқармоқчи>>\nҲамёнбоп смартфонлар ишлаб чиқариш билан шуғулланувчи Ҳиндистоннинг Micromax Mobile компанияси ўзини кучли смартфонлар ишлаб чиқаришда синаб кўрмоқчи. Компания ўзининг амалдаги брендига алоҳида бўлган янги Yu Yutopia номли смартфон ишлаб чиқаришни йўлга қўймоқчи.\nАҚШда 86 ёшли кекса аёл ўзини ўғирлаб кетган уч ўсмирнинг қўлидан қутула олди>>\nАҚШнинг Вашингтон штатида қотиллик амалга ошириш мақсадида одам ўғирлаш айби билан уч ўсмир ҳибсга олинди. Ўсмирлар Кеневик шаҳрида Хезел Абель исмли 86 ёшли кампирни ўз уйидан ўғирлаб, аёлни ўз автомобили юкхонасида Орегон штатига олиб кетишган.\nЎзини итга ўхшатган бузоқча ижтимоий тармоқлар “юлдузи”га айланди>>\nЎзини ит деб тасаввур этувчи бузоқча Голиаф ижтимоий тармоқларнинг қаҳрамонига айланди, деб хабар бермоқда CountryLiving.com. Унинг эгаси Шейли Хаббс деган аёл. Бузоқча бир кунлигида аёл уни топиб олган.\nНавоий вилоятида бир оилада тўрт қизалоқ туғилди>>\nЯқинда Фарғона вилоятида бир йўла тўрт эгизак туғилгани ҳақида хабар берилган эди. Худди шундай қувончли воқеа Навоий вилоят перинатал марказида ҳам рўй берди.\nРеактив ранецларга эга пилотлар A380 самолёти ёнидан учиб ўтишди>>\nШвейцариялик учувчи Ив Росси ва унинг шогирди, парашютчи Винс Реффет қанот шаклидаги реактив ранец таққан ҳолда Airbus A380 йўловчи самолёти яқинидан учиб ўтишди.\nАмерика полицияси 13 йил олдин йўқолган болани топди>>\n"Монополия" ўйини 80 ёшга кирди>>\n2015 йилда "Монополия" ўйини ўзининг 80 йиллигини нишонламоқда. Аслида ўйин 1933 йилда америкалик муҳандис Чарльз Дарроу томонидан ўйлаб топилган. Вақт ўтгани сари ўйин оммалашиб, 1973 йилдан "Монополия" бўйича жаҳон чемпионати ҳам ўтказила бошланди. Ўйин дунёнинг 47 тилига ўгирилиб, 114 мамлакатда савдога чиқарилди.\nFacebook фойдаланувчилари сони 1,5 миллиард нафардан ошди>>\n2015 йилнинг учинчи чорагида Facebook ижтимоий тармоғидаги аккаунтлар сони 60 миллионтага ошди. 30 октябрь ҳолатига кўра, дунё миқёсида 1,55 миллиард фойдаланувчи мазкур ижтимоий тармоқда ўз саҳифасини очган, дея хабар бермоқда ВВС телеканали 5 ноябрь куни компания маълумотига асосланган ҳолда. Мазкур кўрсаткич ҳар ойда ошиб бормоқда.\nКэти Перри мусиқа соҳасида энг кўп ҳақ оладиган аёллар рўйхатида биринчи ўринни эгаллади>>\nКэти Перри мусиқа соҳасидаги аёллар орасида энг кўп пул ишлаб топадиган қўшиқчи экани маълум бўлди. Бу ҳақда Форбс журналида келтирилган.\nТеннисчи Серена Уильямс телефонини ўғирлаган ўғрини тутиб олди>>\nАҚШда Линкольннинг қўлёзмалари ким ошди савдоси орқали 2,2 млн долларга сотилди>>\nАҚШнинг 16-президенти Авраам Линкольнга тегишли бўлган қўлёзмалар Нью-Йоркда ким ошди савдосига қўйилди ва 2,213 млн долларга сотилди. Бу ҳақда Heritage Auctions савдолар уйига асосланиб, РИА Новости хабар берган.\nОкленд аэропортида хака рақси. Янги зеландиялик регбичилар шундай кутиб олинди>>\nРегби бўйича амалдаги жаҳон чемпиони Янги Зеландия терма жамоаси Окленд халқаро аэропортида кенг спорт жамоатчилиги томонидан тантанали равишда кутиб олинди.\nПогребняк автомобилни маст ҳолда бошқарганида қўлга тушди>>\nМоскванинг "Динамо" жамоаси ҳужумчиси Павел Погребняк автомобилини маст ҳолатда бошқаргани учун полиция томонидан ҳибсга олинган. Бу ҳақда "Моска" янгиликлар агентлиги хабар тарқатган.\nХитойда Apple ҳимоясини бузиб, iPhone 6'га қўшимча хотира ўрнатиш хизмати йўлга қўйилди>>\nХитойдаги бир нечта дўконлар қўшимча тўлов эвазига iPhone 6 фойдаланувчиларига уларнинг смартфонлари хотирасини кенгайтириб беришни таклиф қилмоқда, деб ёзмоқда SlashGear.\nФинляндияда кекса кишилар учун мобиль новигатор ишлаб чиқилди>>\nФинляндияда олти мамлакат олимлари саъй-ҳаракатлари натижасида кекса кишилар учун мобиль навигатор ишлаб чиқилди. Бу ҳақда Финляндия технология тадқиқотлари маркази VTT хабар бермоқда.\nЯнгиланган Mitsubishi ASX кроссоверининг намойиши ҳақида маълум қилинди>>\nMitsubishi Motors компанияси 18 ноябрда Лос-Анжелесда бўлиб ўтадиган моторшоуда ўзининг иккита янгилиги билан қатнашади. Дастлабки маълумотларга кўра, улар ASX кроссоверининг рестайл варианти ва Mirage компакт-карлари бўлиши кутилмоқда.


Айниқса, корхона маҳсулотларига электр ускуналари ҳамда трансформаторлар тайёрлайдиган ва таъмирлайдиган корхоналардан кўплаб буюртмалар тушмоқда. Хусусан, “Хоразм электр тармоқлари”, “Ал-Беязим”, “Турон” каби йирик корхоналар жамиятнинг доимий ҳамкорлари ҳисобланади.\nШунингдек, корхонада атроф-муҳит мусаффолигига хизмат қиладиган яна бир ноёб лойиҳа амалга оширилди. Бу ерда кунига 40 тонна чиқинди пластмасса идишлар қайта ишланиб, гранула ва пэт толаси тайёрланмоқда.\nМазкур рукндаги бошқа мақолалар: « Чароғон кунлар қадри\tТаннархи ярмига арзонлашди »


сана : 10-07-2018 / Жиззах янгиликлари\nЎзбекистон Республикаси Президентининг "Ёшлар келажагимиз" Давлат дастури тўғрисида"ги 2018 йил 27 июндаги ПФ-5466-сон Фармонини барча шахар ва туманларида ўз вақтида ва сифатли бажарилишини таъминлаш бўйича Жиззах вилоятига бириктирилган ишчи гурух ўз фаолиятини бошлади.\nЖиззахда бўшаб қолган ўринга сенат аъзоси сайланди\nЮнус Ражабий номидаги вилоят вилоят мусиқали драма театрида халқ депутатлари Жиззах вилояти, туман ва шаҳар кенгашлари депутатларининг қўшма мажлиси бўлиб ўтди. Унда бўшаб қолган ўринга Ўзбекистон Республикаси Олий Мажлиси Сенати аъзосини сайлаш масаласи кўриб чиқилди.\nЖиззах вилоят иқтисодий суди ташаббуси билан вилоят солиқ бошқармаси ҳамда туман ҳокимлиги ҳамкорлигида "Солиқ қарздорлигини олдини олиш, маҳаллаий ҳудудларда тадбиркорлик фаолиятини қўллаб-қувватлаш, ерлардан оқилона фойдаланиш, қонун устуворлигини\nХалқимиз қадимдан тўй ва маросимларни қариндош-уруғ, жамоатчилик иштирокида ўтказиб келади.\nЖиззахда 11 июлда ҳам кун исишда давом этади\nРеспублика Гидрометеорология марказининг хабар беришича, 11 июль куни Жиззах вилоятида ҳаво кам булутли бўлади, ёғингарчилик кузатилмайди.\nсана : 10-07-2018 / Жиззах янгиликлари, Маданият\nЗомин туманида 3 кун давом этган ёш ижодкорларнинг анъанавий Зомин семинари ўз ишини якунлади.\nсана : 10-07-2018 / Спорт, Жиззах янгиликлари\nШ.Рашидов туманидаги 17-мактабда "Ёшлар келажагимиз" Давлат дастури ижроси юзасидан 2004-2005 йилда туғилган ўсмиралар ўртасида бокс буйича вилоят очиқ биринчилиги ўтказилди.\nАрнасойдаги ўзида тарихни жам этган гилам\nМалумки гиламдўзлик азал азалдан инсонларда қўлма-қўл ўтиб келаётган ҳунармандчилик ноёб турларидан бири ҳисобланади.


Чиноздаги аянчли ЙТҲда 4 киши ҳалок бўлди | Qalampir.uz\nЧиноздаги аянчли ЙТҲда 4 киши ҳалок бўлди\n3-саҳифа\t13 Сентябрь 10:47 9530\nБугун, 13 сентябрь куни Тошкент вилоятида Nexia-3 ва Lacetti иштирокида юз берган йўл-транспорт ҳодисаси натижасида 4 киши ҳалок бўлди. Бу ҳақда ЙҲХББ хабар берди.\nЙТҲ соат 00:10 ларда, Чиноз тумани, “Кўтарма” МФЙ ҳудудидан ўтган М-39 “Тошкент-Термиз” автомобиль йўлининг 858-километрида содир бўлган. Ҳайдовчи, 1986 йилда туғилган Т.С. Nexia-3 русумли автомобилни бошқариб кетаётиб, рул бошқарувини йўқотган ва йўлни иккига ажратиб турувчи бетон тўсиқдан йўлни қарама-қарши томонига ўтиб кетган. Сўнг қаршисидан келаётган ҳайдовчи, 1981 йилда туғилган, Ф.Н. бошқарувидаги Lacetti русумли автомобиль билан тўқнашган.\nНатижада, Nexia-3 русумли автомобиль ҳайдовчиси 34 ёшли Т.С., Lacetti русумли автомобиль ҳайдовчиси 39 ёшли Ф.Н. ҳамда ушбу автомобиль йўловчилари 40 ёшли Э.Х. ва 25-30 ёшлардаги аёл (шахсига аниқлик киритилмоқда) оғир тан жароҳатлари олиб воқеа жойида вафот этган.\nШунингдек, Lacetti русумли автомобиль йўловчилари 29 ёшли К.Б. ва 44 ёшли Ю.Ҳ. тан жароҳати олиб шифохонага ётқизилган.\nМазкур ЙТҲ юзасидан Чиноз тумани ИИБ ҳузуридаги тергов бўлими томонидан Ўзбекистон Республикаси Жиноят Кодексининг 266-моддаси 3-қисми “а” банди (одамлар ўлимига олиб келган транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилиб, ҳозирда тергов ҳаракатлари олиб борилмоқда.\n22 Ноябрь 14:37 46136\n22 Ноябрь 20:11 36549\n22 Ноябрь 17:55 28920\n23 Ноябрь 17:27 25427


22:05 / 07.09.2016\nСаудия Арабистонининг Макка ва Мадина шаҳарларига бутун дунёдан минглаб мусулмонлар ҳаж амалини адо этиш учун келишмоқда. Бу йилги ҳаж зиёрати 9-14 сентябрь кунлари давомида бўлиб ўтади.\nSaudi Press Agency маълумотига кўра, 5 сентябрь кунигача мамлакатга 1,2 миллионга яқин зиёратчи етиб келганди. Бу миқдор 3,7 миллионгача етиши айтилган.\nСаудия Арабистони раҳбарияти Ҳаж зиёрати чоғида фавқулодда вазиятларга йўл қўймаслик ва уларнинг олдини олиш бўйича тегишли хизматларнинг режасини тасдиқлади. Ўтган йилги аччиқ тажрибадан сўнг (2015 йилги ҳаж мавсуми вақтида тиқилинч оқибатида 2 мингга яқин киши ҳалок бўлганди) мамлакат ҳукумати зиёрат хавфсизлигини максимал даражада таъминлашга қарор қилган. Ҳажда хавфсизликни таъминлашга 17 минг киши жалб этилган.\nЎзбекистонлик зиёратчиларнинг ҳаж сафари август ойида бошланган, 24 август–4 сентябрь кунлари ўзбекистонлик 5200 нафар зиёратчини «Ўзбекистон ҳаво йўллари» чартер рейсларида Тошкент–Мадина, Бухоро–Мадина, Самарқанд–Мадина, Қарши–Мадина, Наманган–Мадина ва Урганч–Мадина йўналишларида ҳаж сафарига жўнатиш ташкил этилган.\nЗиёратчилар учун меҳмонхона, тиббий марказ, ошхоналарни тайёрлаш ва зарур ташкилий ишларни амалга ошириш учун 10 нафар ишчи гуруҳи аъзолари Саудия Арабистонига сафарбар этилган. Ўзбекистонлик зиёратчилар учун Мадина шаҳрида «Масжид ан-Набавий»дан 150 метр масофада жойлашган «Жавҳарат ар-Рошид», Макка шаҳрида эса «Масжиди Ҳарам»дан 5000 метр масофадаги тўрт юлдузли «Аброж ал-Ҳидоя» меҳмонхонаси ижарага олинган.\nзиёрат Макка ҳаж Мадина


УЧҚУН ҚОБИЛОВ: «РАҚИБЛАР АЙНАН «ДИНАМО»ГА ҚАРШИ БОР ИМКОНИЯТИНИ САРФЛАЯПТИ»\n«Динамо» - «Пахтакор-2» (2:1) ўйинидан кейин «Динамо» жамоаси катта мураббийи Учқун Қобилов учрашув ҳақида тўхталди.\n- Учқун ака, биринчиликнинг аутсайдер клуби жиддий қаршилик кўрсатишини кутганмидингиз?\n- Чиндан ҳам рақиб жамоа анча ёш бўлишига қарамай, бизга қарши жиддий қаршилик кўрсатди. Ўйинда тўлиқ устунлик қилган бўлсакда, буни ҳисобда акс эттира олмаяпмиз. Бугун ҳам биринчи бўлимнинг ўзидаёқ вазиятларни голга айлантирганимизда ҳисоб 5:0 кўринишида бўлиши керак эди. Афсуски, самарадорлик бобида оқсаяпмиз ва энди янада кўпроқ ишлашимиз керак. Энг асосийси уч очкони қўлга киритдик.\n- «Динамо» сўнгги беш ўйинда 5 та ғалабани қўлга киритган бўлсада, ҳар бир баҳсда катта қийинчилик билан ғолиб бўлмоқда. Яъни бир гол фарқи билан. Бу нима билан боғлиқ?\n- Биринчи Лиганинг ўтган 7 тур якунларига кўра, шуни англадимки, ҳар бир рақиб айнан Самарқандга келиб «Динамо»га қарши бор куч ва имкониятини ишга солиб тўп сурмоқда. Ҳар бир жамоа жуда жиддий тайёргарлик билан келмоқда. Қолаверса, сафарда ўтказилган ўйинларимизда ҳам рақибларимиз «Динамо»га қарши худди сўнгги ўйинга тушгандек бор кучларини майдонга ташлашмоқда. Шу боис бўлса керак, қийинчилик билан бўлсада ғалабага эришаяпмиз.\n- Бугун сафга яримҳимоячи Азамат Бобожонов қўшилган бўлса, энди ҳужумчи Алишер Холиқовнинг ўрни билинди…\n- Бобожонов жароҳатдан фориғ бўлиб сафга қайтди. Унинг ёрдами жамоамизга муҳим. Тажрибали ҳужумчи Алишер Холиқов эса Нукусда сунъий қопламада оёғидан жароҳат олиб сафдан чиқди. Унинг тикланиши учун икки ҳафтага яқин вақт кетади.\n- Бугун яримҳимоячи Жасур Азимов ҳам жароҳат олди. Қолаверса, Саиджамол Давлатжонов ва Достон Ибрагимов ҳам таркибда йўқ. Улар «НБУ-Осиё»га қарши якшанба кунги учрашувда майдонга тушадими?\n- Жасур Азимов жароҳати жиддий эмас. Унинг оёқлари томири тортишиб қолгани учун ўйинни давом эттира олмади. Кейинги ўйинга сафга қайтиши керак. Саиджамол ва Достон эса Ўзбекистон ёшлар терма жамоасига таклиф этилган. Шу боис бизга ёрдам бера олишмаяпти. Кўриб турганигиздек, жароҳатлар ва бир қатор сабаблар боис жамоамиз оптимал таркибда тўп сура олмаяпти. Умид қиламанки, икки ҳафталардан кейин барча футболчилар имкониятидан фойдалана оламиз.\nЎқилди (марта): 2073. Киритилган сана: 2016-05-07 00:00:00.


Ҳайдовчилик гувоҳномасини текширувчи янги қурилма яратилди - Darakchi\nHI-TECH 22.02.2018, 12:07\nПойтахтимиздаги “Яшнобод” инновация технопарки резиденти бўлган “My Air Group IT Service” масъулияти чекланган жамияти мутахассислари томонидан яна бир инновацион ишланма яратилди, деб ёзади "Халқ сўзи" нашри. Бу ҳайдовчилик гувоҳномаларини текширишнинг автоматлаштирилган тизимидир.\nАйни пайтда амалиётга татбиқ этишга тайёр ушбу лойиҳанинг афзалликлари нимада?\n— У мамлакатимиз ички ишлар идоралари, хусусан, Йўл ҳаракати хавфсизлиги ходимлари фаолиятида қўл келади, — дейди “My Air Group IT Service” компанияси савдо ишлари бўйича директор Саидазиз Мирзаев. — Мазкур тизимни амалга ошириш учун кўп функцияли назорат касса машинаси (КНКМ) “АСА” қурилмасидан фойдаланилади. Яъни бу қурилма камера орқали ходимнинг ҳайдовчи билан мулоқотини видеотасмага ёзиб олиш имконини беради.\nИИВ Йўл ҳаракати хавфсизлиги ходимлари автомобилни тўхтатиб, КНКМ “АСА” қурилмасидаги “Ҳужжатларни текшириш” тугмасини босади. Шунда ушбу қурилма автоматик тарзда камерани ишга туширади.\nБундан ташқари, ускуна ЙҲХ ходимининг транспорт воситасини тўхтатган вақтдан бошлаб, автомобиль эгаси билан мулоқотини узлуксиз равишда ёзади. Бу эса хизмат вазифасини суиистеъмол қилиш ёки ҳайдовчи билан қўпол муомалада бўлиш каби келишмовчиликларга чек қўяди. Буюртмачининг хоҳишига кўра, ёзув автоматлаштирилган режимда Йўл ҳаракати хавфсизлиги бош бошқармасида жойлашган серверга узатилиши ҳам мумкин.\nҲайдовчилик гувоҳномаси “АСА” қурилмасининг тегишли нуқтасига яқинлаштирилса, онлайн тарзда сервер билан синхронлашув рўй беради ва экранда ҳайдовчи ҳақидаги маълумот акс этади. Шунингдек, йўл ҳаракати хавфсизлиги қоидаларини бузиш ҳолатларига доир рўйхат (агар улар мавжуд бўлса) кўринади ҳамда интизомнинг бузилиши ҳақидаги ахборот ифодаланган чек чиқариб беради.\nЭътиборлиси, ушбу қурилма орқали жаримани шу жойнинг ўзида тўлашингиз мумкин. Бунинг учун NFC (контактсиз транзакция) ҳуқуқларини текширишдан сўнг, тегишли интизом бузилиши бўлими танланиб, сўнг “Жаримани тўлаш” тугмаси босилади.\nКНКМ “АСА” барча турдаги тўлов манбалари, яъни пластик карточкалар, нақд пул, мобиль иловаларни қабул қилади.